Elemen pendidikan dalam Malaysia Madani angkat martabat rakyat, negara

KUALA LUMPUR: Pelaksanaan konsep Malaysia Madani yang turut menyentuh keperluan meneroka aspek pendidikan adalah usaha untuk meningkatkan martabat rakyat dan negara ini.

Presiden Persatuan Kebangsaan Pelajar Islam Malaysia, Ahmad Farhan Rosli berkata, elemen pendidikan itu diberikan perhatian bagi memastikan ilmu menjadi keutamaan sekali gus melahirkan masyarakat Malaysia yang tinggi dengan budaya ilmu.

“Konsep Malaysia Madani ini tidak cukup dengan hanya memahami enam rukun yang menjadi tonggak dasar ini tetapi juga lapan instrumen lain antaranya ekonomi, kewangan, undang-undang, institusi dan pendidikan.

“Saya rasa ini memang satu kerangka ‘reset’ besar yang ingin dibuat oleh Perdana Menteri, Datuk Seri Anwar Ibrahim sebab kita bukan hanya berhadapan dengan masalah ekonomi dan pendidikan tetapi juga berhadapan permasalahan sistem yang harus diperbaiki,” katanya ketika menjadi tetamu program Ruang Bicara terbitan Bernama TV bertajuk ‘Membangun Malaysia Madani’ malam tadi.

Ahmad Farhan berkata, pasak kepada enam tonggak konsep Madani adalah rukun kelima iaitu keyakinan yang bakal menyaksikan Malaysia lebih unggul sekiranya keyakinan rakyat terhadap kerajaan dan keyakinan kerajaan sendiri terhadap potensi rakyat dapat diperkukuh.

Ketua Pengarah Institut Kefahaman Islam Malaysia, Profesor Madya Dr Mohamed Azam Mohamed Adil pula berkata, kayu pengukur bagi melihat keberkesanan konsep Madani adalah sama ada kedudukan negara dalam Indeks Persepsi Rasuah (CPI) dapat diperbaiki sekali gus mengembalikan semula keyakinan negara luar dan keyakinan rakyat terhadap kerajaan.

“Bila bercakap soal keyakinan, apabila kedudukan negara terus jatuh dalam CPI maka masalah yang akan berlaku pada negara adalah apa yang disebut Perdana Menteri iaitu tentang ketirisan.

Semalam, Anwar memperkenal ‘Malaysia Madani’ yang diacu berteraskan enam rukun iaitu keMampanan, kesejAhteraan, Daya cipta, hormAt, keyakiNan dan Ihsan sebagai usaha mengemudi serta mengangkat semula martabat dan kegemilangan negara di persada dunia.

Madani disasar untuk dijadikan dasar bagi setiap teras yang akan diteroka dalam usaha memperkukuh lapan keperluan iaitu ekonomi dan kewangan, perundangan, institusi, pendidikan, kemasyarakatan, budaya, bandar dan luar bandar. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


MPSepang meriahkan sambutan Hari Sukan Negara 2022 dengan 17 aktiviti menarik

MAJLIS Perbandaran Sepang (MPSepang) meriahkan sambutan Hari Sukan Negara 2022 di peringkat Daerah Sepang dengan 17 aktiviti menarik menanti peserta.

MPSepang melalui Pejabat Penerangan Daerah Sepang berkata dalam hantaran di Facebooknya pada Jumaat, Sambutan Hari Sukan Negara Peringkat Daerah Sepang 2022 akan diadakan pada Sabtu ini.

Menurutnya, sambutan yang akan diadakan di pekarangan Pusat Penjaja, Taman Putra Perdana itu akan dirasmikan oleh Ahli Dewan Undangan Negeri (ADUN) Dengkil, Adhif Syan Abdullah.

“Ayuh warga Sepang! Ayuh warga Dengkil! Bersama kita semarakkan Sambutan Hari Sukan Negara Peringkat Daerah Sepang 2022 anjuran Pejabat Belia dan Sukan Daerah Sepang dengan kerjasama Pejabat Ahli Dewan Negeri N55 Dengkil yang akan diadakan,” katanya.

Antara 17 aktivi menarik dalam sambutan ini ialah Cabutan Bertuah, Explorace, Bola Jaring, Fun Walk 3 km, Pameran Interaktif, Pertandingan Mewarna, Persembahan Kebudayaan, Persembahan Busking dan Aerobic Dance Fitness Challenge @ Fit Forever Sepang.

Selain itu juga ialah Fun Ride 20 km @ Fit Forever Sepang, Gerai Jualan Prihatin Rakyat, Sukan Rakyat, Liga Penalti Bola Sepak Terbuka, Fun Horse Riding, Saringan Kesihatan, Mental Health Awareness dan Kaunter Bergerak Majlis Perbandaran Sepang.

Sambutan Hari Sukan Negara Peringkat Daerah Sepang 2022 akan turut diceriakan lagi dengan penampilan istimewa seorang pelawak, pelakon, penyanyi dan pengacara iaitu Achey Bocey.

Author

Faridah Amiratul

View all posts

View all posts


Demi kestabilan negara, jawatan Presiden dan Timbalan Presiden UMNO tidak wajar dipertandingkan

Baru-baru ini, heboh kedengaran dari kalangan sesetengah ahli UMNO yang mengatakan bahawa sudah tiba masanya jawatan Presiden dan Timbalan Presiden UMNO perlu dipertandingkan di dalam pemilihan parti tersebut.

Umum memahami sentiment sesetengah pihak dalam UMNO yang merasakan tindakan Presiden UMNO, Datuk Seri Ahmad Zahid Hamidi terutamanya sebelum PRU-15 yang lepas telah mengudang ketidakpuashatian sesetengah “warlord kuno” UMNO, yang mana keputusan pucuk pimpinan tertinggi parti tersebut tidak memihak kepada mereka.

Ada yang menggunakan alasan bahawa pemilihan akan datang ini perlu dipertandingkan jawatan Presiden dan Timbalan Presiden atas dasar untuk tidak menyekat amalan demokrasi di dalam parti tersebut.

Keputusan untuk tidak mempertandingkan dua jawatan tertinggi parti tersebut bukanlah sesuatu yang asing kerana pada Perhimpunan Agung UMNO Tahun 2017 parti tersebut turut mengambil pendekatan yang sama.

Sebelum pemilihan UMNO 2018 yang memperlihatkan pertandingan untuk merebut jawatan presiden dimenangi oleh Datuk Seri Ahmad Zahid Hamidi, kali terakhir jawatan tersebut dipertandingkan adalah pada tahun 1987 yang menyaksikan perebutan jawatan antara Tengku Razaleigh Hamzah dengan penyandang, Tun Dr Mahathir Mohamad, sekali gus membawa kepada perpecahan yang amat dasyat kepada UMNO.

Jawatan nombor satu parti itu hampir dicabar sekali lagi apabila Tengku Razaleigh dicalonkan untuk bertanding pada pemilihan September 2013, mencabar Datuk Seri Najib Tun Haji Abdul Razak, yang mana di saat akhir Tengku Razaleigh tidak memfailkan borang pencalonan jawatan tertinggi itu, sekali gus membolehkan Najib menang tanpa bertanding.

Jelas di sini, UMNO perlu sedar bahawa tindakan untuk tidak mempertandingkan kedua-dua jawatan tertinggi tersebut adalah suatu perkara yang telah menjadi amalan parti tersebut dan bukanlah satu perkara baharu yang perlu dikhuatiri oleh mana-mana ahli UMNO.

Pada ketika negara sedang berada di dalam fasa pertukaran pemerintahan, yang mana UMNO adalah sebahagian daripada kerajaan yang memerintah, perkara pokok yang perlu diberi penekanan adalah kestabilan negara yang mungkin akan terkesan akibat daripada pemilihan ini.

Situasi yang dihadapi oleh UMNO pada ketika ini tidak sama sepertimana yang dihadapi oleh mereka pada tahun 2018 apabila Barisan Nasional yang pada ketika itu diketuai oleh UMNO telah menjadi pembangkang dan Datuk Seri Najib Tun Haji Abdul Razak yang merupakan Presiden UMNO telah meletakkan jawatan, sehingga mewujudkan kekosongan kuasa yang perlu diisi oleh pemimin UMNO yang lain.

Isu yang perlu difikirkan oleh pemimpin dan ahli UMNO pada ketika ini adalah kestabilan negara yang perlu dicapai bagi memastikan negara kita tidak lagi terpalit dengan kepincangan politik dan usaha kita untuk tidak menjadikan acara angkat sumpah Perdana Menteri sebagai acara tahunan yang meragut kemurnian imej negara di mata dunia.

Bagi golongan di dalam UMNO yang risau kononnya amalan demokrasi tidak akan subur sekiranya UMNO tidak mempertandingkan kedua-dua jawatan tertinggi tersebut, adalah penting untuk mereka fahami bahawa ada masanya penangguhan terhadap apa-apa pemilihan ketua itu perlu dilakukan, terutamanya apabila berlaku situasi-situasi genting yang memerlukan kepimpinan tunggal yang stabil.

Sejarah Empayar Rome yang merupakan asal kepada konsep demokrasi yang kita amalkan pada hari ini turut mempunyai aplikasi yang sama. Mengambil contoh, pemimpin yang bernama Lucius Quinctius Cincinnatus telah diangkat menjadi Maharaja Rom untuk memerintah tanpa amalan demokrasi sebanyak dua kali apabila empayar tersebut berhadapan dengan musuh dari dalam dan luar negara.

Cincinnatus yang sehingga kini dianggap oleh sejarawan dunia sebagai simbol sifat baik (virtue) kaum Romawi itu adalah salah satu contoh di mana sekalipun demokrasi itu digantung buat sementara waktu, ianya tidak bermakna semangat demokrasi sesuatu negara (atau institusi) itu telah terkubur.

Dalam konteks kepimpinan di dalam UMNO pada ketika ini, sewajarnya ahli-ahli UMNO menumpukan usaha untuk memperkasakan parti dan berusaha untuk memperkukuhkan kerajaan campuran (perpaduan) yang telahpun dijalinkan bersama Pakatan Harapan.

Pada ketika ini, majoriti rakyat Malaysia mahukan kestabilan kerana setelah sekian lama kita berada dalam keadaan terumbang-ambing disebabkan oleh dua kerajaan terdahulu yang sering menyerang antara satu sama lain sehingga menyebabkan ketidakstabilan negara.

Nota: Ahmad Soffian Mohd Shariff adalah peguambela dan peguamcara yang berkhidmat di Selangor.

*Tulisan ini adalah pendapat peribadi penulis dan tidak mencerminkan pendirian MEDIA VARIASI

Author

Media Variasi

View all posts

View all posts


Palsu bayaran gaji peneroka, bekas penyelia Felda dipenjara dan denda

KUANTAN: Bekas penyelia Felda dihukum penjara enam bulan dan denda RM8,000 oleh Mahkamah Sesyen di sini kerana membuat dokumen palsu berhubung bayaran gaji peneroka seterusnya menggunakan wang gaji itu untuk menyertai pelaburan Forex.

Hakim Datuk Ahmad Zamzani Mohd Zain menjatuhkan hukuman itu terhadap Muhammad Aizat Ziadi, 34, selepas dia mengaku bersalah atas pertuduhan pindaan membuat dokumen palsu berhubung penerimaan bayaran tunai gaji peneroka.

Mahkamah turut memerintahkan tertuduh dipenjara tiga bulan, jika gagal menjelaskan denda tersebut.

Tertuduh didakwa melakukan kesalahan itu di pejabat Tanah Rancangan Felda Sebertak di Bera, antara November dan Disember 2020 semasa berkhidmat di situ dengan menandatangani sebahagian senarai akuan penerimaan bayaran tunai kepada peneroka.

Tindakan tertuduh dipercayai bagi menunjukkan peneroka terlibat telah menerima bayaran tunai bagi gaji November dan bayaran tunai pendahuluan Disember yang perlu diagihkan tertuduh.

Pertuduhan dikemukakan mengikut Seksyen 464(a) Kanun Keseksaan yang boleh dihukum di bawah Seksyen 465 kanun sama yang membawa hukuman penjara maksimum dua tahun atau denda atau kedua-duanya.

Mengikut fakta kes perbuatan tertuduh terbongkar selepas ibu pejabat Felda menerima aduan terdapat peneroka tidak menerima gaji, sedangkan wang tunai berjumlah RM89,520.40 bagi bayaran November dan RM61,273 bagi Disember untuk tujuan itu telah diserahkan kepada pejabat Felda Sebertak.

Tertuduh selaku pegawai pembayar didakwa memberikan penjelasan meragukan berhubung isu tersebut semasa siasatan dalaman Felda sebelum siasatan lanjut mendapati dia telah menggunakan wang itu untuk pelaburan Forex.

Terdahulu, peguam Mazura Ismail yang mewakili tertuduh merayu mahkamah hanya mengenakan hukuman denda kerana anak guamnya telah insaf dan kesalahan tersebut juga menjadi punca perceraian tertuduh.

“Tertuduh kini bekerja sebagai pembantu kedai makan dengan gaji harian RM50. Dia juga telah memulangkan wang kepada sebahagian besar peneroka terlibat dan bertekad mahu berbuat demikian sehingga jumlahnya selesai,” katanya.

Timbalan Pendakwa Raya dari Suruhanjaya Pencegahan Rasuah Malaysia (SPRM), Rifah Izzati Abdul Mutalif memohon hukuman penjara dan denda kerana perbuatan tertuduh mencemarkan imej serta integriti Felda.

“Peneroka yang terlibat kebanyakan warga emas dan wang gaji itu diguna untuk menyara kehidupan seharian mereka, namun tertuduh menggunakan wang itu untuk kepentingan peribadi. Walaupun ada usaha membayar balik, namun perkara utama iaitu memalsukan dokumen dengan meniru tandatangan peneroka adalah kesalahan serius,” katanya. – BERNAMA


Pakej internet murah: Perlu tingkat kualiti perkhidmatan di Sabah

KOTA KINABALU: Pakej Perpaduan Jalur Lebar Tetap yang diumumkan pada Khamis diharap akan dinaik taraf dengan langkah lebih berkesan bagi meningkatkan tahap kualiti perkhidmatan terutamanya di kawasan luar bandar di negeri ini.

Rata-rata rakyat Sabah memberitahu pakej itu akan membolehkan antaranya kumpulan B40 serta kumpulan sasar kurang berkemampuan memiliki internet jalur lebar berkelajuan tinggi, namun ia tidak begitu bermakna sekiranya liputan internet masih tidak mencapai tahap yang memuaskan.

Presiden Persatuan Pengguna Bijak Pantai Barat Sabah, David Chan berkata, capaian internet di Sabah yang masih berada pada tahap belum memuaskan pada masa ini dikhuatiri boleh menjadi kekangan utama objektif pakej itu memberikan internet jalur lebar dengan harga murah kepada rakyat negeri ini.

Beliau berkata, amat sukar untuk melihat kesan pakej itu kepada kehidupan golongan sasarnya di Sabah sekiranya golongan itu tidak dapat menikmati perkhidmatan itu dengan baik akibat kekangan perkhidmatan talian internet di negeri ini.

“Saya amat harap kerajaan akan dapat menambah baik pemasangan internet dengan lebih banyak menara dibangunkan di luar bandar supaya golongan sasar benar-benar dapat menikmati insentif daripada kerajaan ini,” katanya ketika dihubungi Bernama, pada Khamis.

Menteri Komunikasi dan Digital, Fahmi Fadzil, dalam satu kenyataan pada Khamis, mengumumkan pakej berkenaan yang disasarkan bagi membantu golongan B40, veteran, Orang Kurang Upaya (OKU) serta warga emas dengan harga lebih rendah.

Muhamad Lizan Mat Sittim, 30, yang juga seorang OKU, berkata pakej itu menjadi harapan golongan sasar seperti OKU menikmati kemudahan internet murah dan tidak ketinggalan dengan dunia alam siber kerana zaman sekarang lebih banyak menggunakan internet.

Bagi Affidah Othman, 43, seorang suri rumah, pula berpendapat pakej kelajuan sehingga 30Mbps itu diakui menjimatkan perbelanjaan bulanan sehingga RM20 apabila asalnya RM89 diturunkan kepada RM69, namun dia masih mahu melihat apa yang dilakukan syarikat telekomunikas (telco) untuk menjayakan pakej itu.

“Telco perlu seiringan dengan komitmen kerajaan dalam isu ini, tidak bermakna jika kerajaan berusaha memperkenal pakej ini tetapi Telco masih menawarkan perkhidmatan di takuk lama, saya mahu tunggu dan lihat apa perancangan Telco selepas ini,” katanya. – BERNAMA


59 laporan kesalahan kempen PRN Selangor

SEBANYAK 59 laporan berkaitan kesalahan ketika berkempen bagi Pilihan Raya Negeri (PRN) diterima polis Selangor pada Khamis.

Ketua Urus Setia PRN Ibu Pejabat Polis Kontinjen (IPK) Selangor, Senior Asisten Komisioner Mohd Zaini Abu Hassan berkata, dua kertas siasatan dibuka mengikut Seksyen 4(a)(1) dan Seksyen 4A(1) Akta Kesalahan Pilihan Raya 1954.

“Kes ini membabitkan penyebaran risalah berunsur sensitif, manakala satu lagi kes penyebaran video dalam aplikasi TikTok.

“Sebanyak 52 laporan diklasifikasikan sebagai NOD (No Offence Diclosed) atau laporan yang dibuat tanpa ada berlaku apa-apa kesalahan dan tangkapan.

“Laporan itu (NOD) dibuat oleh pasukan Ops Cantas yang melakukan pemeriksaan Ops Cantas PRN Selangor,” katanya dalam kenyataan pada Jumaat.

Beliau berkata, pihak polis tidak mengesan sebarang aktiviti ceramah atau mana-mana pihak yang berkempen tanpa kebenaran.

“Bagi memastikan kelancaran tempoh berkempen, Polis Selangor menjalankan pemantauan di setiap acara ceramah bagi memastikan pihak berkempen mematuhi undang-undang yang ditetapkan.

“Keseluruhannya sebanyak 283 pemeriksaan dijalankan terdiri 199 acara kempen berpermit dan 84 ceramah berpermit,” katanya.

Author

Fazleen Safina Abd Jamil

View all posts

View all posts


Perpaduan dalam kepelbagaian perlu jadi tonggak rakyat

SHAH ALAM: Perpaduan dalam kepelbagaian (Unity in Diversity) perlu menjadi tonggak kebersamaan rakyat Malaysia dalam memahami dan menghormati keunikan etnik, bangsa dan agama masing-masing.

Menteri Perpaduan Negara, Datuk Aaron Ago Dagang berkata, sejak dari dahulu lagi pemimpin negara berupaya menguruskan kemajmukan sosial negara yang terdiri daripada pelbagai kaum dan etnik.

“Kita lihat dahulu, sejak Malaysia terbentuk, semua Perdana Menteri mampu menguruskan kepelbagaian (rakyat) yang negara ada.

“Rakyat bangsa lain, dalam negara juga diberi peluang (bersatu) yang kita panggil ‘unity in diversity’ itu,” katanya kepada media.

Beliau berkata demikian dalam satu kenyataan ketika merasmikan Program Semarak Perpaduan di Pusat Transformasi Bandar (UTC) Selangor, Anggerik Mall, di sini, pada Isnin.

Justeru, Ahli Parlimen Kanowit itu berharap, program seumpama itu dapat memberi manfaat kepada semua lapisan masyarakat untuk saling mengenali, memahami dan menghormati keunikan setiap etnik di Malaysia.

“Program ini berpotensi menyebarluas kefahaman dan menyemai sikap toleransi khususnya dalam mencapai aspirasi Malaysia MADANI.

“Penganjurannya bertujuan untuk memperluas tapak integrasi sosial di samping mempertingkat jalinan muhibah dalam kalangan masyarakat berbilang kaum, agama dan budaya,” katanya.

Sementara itu, mengulas mengenai kenyataan Presiden Pejuang, Datuk Seri Mukhriz Mahathir yang menggesa sekolah vernakular dimansuhkan bagi membolehkan Malaysia mempunyai perdana menteri bukan Melayu yang pertama akan datang, beliau menyifatkan ianya hanya pendapat peribadi semata-mata.

“Sesiapa sahaja boleh berkata demikian, tetapi asasnya kita perlu saling menyokong sesama kita.

“Hakikatnya, kita dari dahulu (pelbagai kaum) begitu, that is the greatest gift God give to us (Malaysia), jadi kita raikan kepelbagaian hidup bersama, dan uruskannya. Jadi, ia tiada isu pun sebenarnya,” katanya.

Author

Tun Puteh Wanti

View all posts

View all posts


Jadi kerajaan perpaduan tak bermakna jual prinsip parti – Azalina Othman

CYBERJAYA: Menjadi sebahagian kerajaan perpaduan tidak bermakna perlu menjual prinsip dan dasar sesebuah parti, kata Ahli Parlimen Pengerang, Datuk Seri Azalina Othman Said.

Menurutnya, setiap parti boleh memasukkan seluas mungkin janji di dalam manifesto bersama.

“Ini membolehkan parti-parti berkenaan mengekalkan prinsip dan dasar masing-masing serta memastikan pengundi tidak rasa tertipu.

“Pembentukan kerajaan yang merangkumi parti dan gabungan berbeza boleh dilihat sebagai gabungan besar dan disifatkan ‘Gabungan-Pasca PRU15’,” katanya seperti dilapor Sinar Harian hari ini.

Katanya lagi, terdapat beberapa varian perpaduan politik lain antaranya kerajaan majoriti kuat dengan pembangkang bertanggungjawab atau kerajaan minoriti.

“Kini terpulang kepada parti politik untuk mengenepikan agenda peribadi dan perbezaan demi mengutamakan rakyat sekaligus sebagai tanda penghormatan kepada titah Yang di-Pertuan Agong.

“Seri Paduka Baginda telah menitahkan segera menyelesaikan krisis politik yang menyebabkan Parlimen tergantung dengan penubuhan kerajaan perpaduan,” jelasnya.

Beliau juga menjunjung kasih kepada Yang di-Pertuan Agong, Al-Sultan Abdullah Riayatuddin Al-Mustafa Billah Shah atas titah penyelesaian berkenaan yang nyata mendahulukan rakyat dan menggalakan kerjasama antara bangsa, agama dan daerah.

Terdahulu, Seri Paduka menitahkan Pakatan Harapan (PH) dan Perikatan Nasional (PN) untuk membentuk kerajaan perpaduan demi negara dan rakyat.

Seri Paduka Baginda turut menitahkan 30 Ahli Parlimen Barisan Nasional (BN) menjadi sebahagian kerajaan baharu.

Author

Diyana Rahip

View all posts

View all posts


Erik Ten Hag kritik pengadil, insiden Marcus Rashford vs Barcelona

PENGURUS Manchester United, Erik Ten Hag kecewa dengan keputusan pengadil, Maurizio Mariani, yang tidak memberikan kad merah kepada pemain pertahanan Barcelona, Jules Kounde selepas pemain itu memberikan cabaran kepada Marcus Rashford.

Dengan kedudukan semasa United mendahului Barcelona 2-1 pada minit ke-64, Rashford yang kelihatan berusaha untuk menambah jaringan buat pasukan telah dihalang oleh Kounde dan pemain pertahanan Barcelona itu.

Meskipun Kounde menjatuhkan Rashford di dalam kotak penalti, namun tiada sebarang sepakan penalti diberikan oleh Mariani.

Erik Ten Hag telah dilayangkan kad kuning apabila dia mengkritik pegawai-pegawai perlawanan tentang insiden itu di tepi padang.

Ten Hag bertambah kecewa kerana tidak mendapat bantuan daripada Penolong Pengadil Video (VAR) disebabkan kesalahan yang dilakukan Kounde dikatakan ‘professional foul’.

“Ia adalah satu kesalahan yang jelas ke atas Marcus Rashford. Kita boleh bincangkan sama ada ia berada di dalam kotak atau di luar kotak penalti, tetapi yang pasti ia adalah kad merah.

“Ya, saya bertanya kepada pengadil kenapa. Dia berkata ia berada di luar kotak dan ia bukan kesalahan. Dan penjaga garisan dan pengadil berada dalam kedudukan yang sangat baik untuk melihat dan saya fikir kami mempunyai VAR. Ia adalah keputusan yang sangat buruk. Saya tak faham.” Lapor Erik Ten Hag kepada media.

Perlawanan ‘play-off’ UEFA Europa League di antara Barcelona dan Manchester United ini berkesudahan dengan keputusan 2-2.

Barcelona membuka jaringan pada minit ke-50 hasil tandukan Marcus Alonso sebelum Marcus Rashford menyamakan kedudukan selang dua minit.

Kedudukan 1-1 ini tidak kekal lama apabila Kounde tertampan bola ke gawang sendiri pada minit ke-59.

Raphina berjaya menjadi penyelamat buat Barcelona selepas menyamakan kedudukan hasil sepakan percuma.

Perlawan timbal balik di antara kedua-dua pasukan ini akan berlangsung pada 24 Februari di Old Trafford.

Author

Muhammad Nor Fadzly Mahat

View all posts

View all posts


Gaji Haaland termahal di England, cecah RM4.5 juta seminggu

SUPERSTAR baru Manchester Ciy, Erling Haaland dilaporkan meraih gaji lumayan dari juara Liga Perdana Inggeris (EPL) 2021/2022 itu dengan jumlah hampir £900,000 (RM4.5 juta) seminggu.

Penyerang sensasi City itu, yang direkrut dari Borussia Dortmund dengan yuran perpindahan sebanyak £51 juta meraih bayaran paling lumayan sekaligus pemain paling mahal dibayar di dalam liga EPL.

Menurut laporan media, beliau menerima gaji asas yang tertinggi seperti bintang berkelas dunia City yang lain namun Haaland turut menerima beberapa imbuhan lain termasuk bonus yang merekodkan pendapatan lain mencecah £900,000 seminggu.

Nilai bayaran terhadap beliau dilihat amat berbaloi setakat ini setelah penyerang berusia 22 tahun itu telah meledak 20 gol daripada 13 perlawanan dalam semua kejohanan dengan Haaland kini mendahului carta penjaring terbanyak di EPL dengan 15 gol.

Pembelian bintang dari Norway itu ternyata menguatkan lagi jentera serangan City yang telah menewaskan beberapa saingan dari kelab-kelab besar Eropah lain memburu Haaland pada musim jendela perpindahan lalu.

Haaland kini dilihat sebagai mesin pencetak gol baru City terus mengekalkan momentumnya dengan menjaring satu gol ketika membantu City menewaskan Southampton 4-0 dalam perlawanan di Stadium Etihad, pada malam tadi.

Rekod jaringan tertinggi dalam musim sebanyak 34 gol dipegang oleh bekas penyerang, Newcastle United, Alan Shearer dan Manchester United, Andrew Cole dijangka mampu dipecahkan Haaland pada musim ini.

Author

Mohamad Fitri Hazim Hazam

View all posts

View all posts


‘Saya tak boleh tidur, ramai kanak-kanak Palestin maut setiap hari’

BINTANG tenis Tunisia, Ons Jabeur akan mendermakan sebahagian daripada wang hadiah hasil kemenangannya pada final tenis perseorangan wanita WTA kepada rakyat Palestin di Gaza.

Dengan nada sebak, dia mengumumkan perkara itu selepas menewaskan pemain Republik Czech, Marketa Vondrousova di Cancun, Mexico pada Rabu.

“Saya sangat gembira dengan kemenangan itu, namun saya tidak gembira sejak kebelakangan ini.

“Situasi di dunia tidak menggembirakan saya,” katanya sebelum ucapannya terhenti seketika dan menangis.

Bintang tenis Tunisia, Ons Jabeur akan mendermakan sebahagian wang  kemenangannya pada final  WTA kepada rakyat Palestin di Gaza. Dia menahan sebak & mengakui tidak boleh tidur lena selepas ramai rakyat Palestin menjadi korban sejak 7 Oktober lalu.

Sumber: The Tennis Letter pic.twitter.com/JXdI5didtO

— Media Variasi (@mediavariasi_) November 3, 2023

Penonton yang hadir dilihat bertepuk tangan sambil menenangkan dirinya untuk meneruskan ucapan berkaitan situasi kritikal di Gaza.

“Sangat sukar melihat kanak-kanak, bayi maut setiap hari.

“Ia menyayat hati, jadi saya memutuskan untuk menderma sebahagian daripada wang hadiah saya untuk membantu rakyat Palestin,” katanya.

Lapor Al-Jazeera, wanita berusia 29 tahun itu sebelum ini sering membangkitkan isu sosial terutamanya di kawasan Timur Tengah dan Afrika Utara.

“Saya tidak boleh gembira dengan hanya memperoleh kemenangan ini, tambahan pula dengan situasi berlaku ketika ini. Saya minta maaf, ia (ucapan) sepatutnya mengenai tenis, tetap saya kecewa melihat video (berkaitan Gaza) setiap hari.

“Saya minta maaf, ini bukan mesej politik tapi hanya kemanusiaan. Saya mahukan keamanan di dunia ini dan itu sahaja,” katanya.

Tambahnya, dia turut mengalami kesukaran untuk tidur lena selepas menonton gambar dan video mengerikan berhubung serangan di Gaza.

“Saya seboleh-bolehnya cuba mengelak daripada media sosial tapi ia sangat sukar.

“Kita melihat gambar dan video mengerikan setiap hari menyebabkan saya tidak boleh tidur dengan baik.

“Perkara paling teruk ialah saya berasa putus asa dan tidak mampu berbuat apa-apa,” katanya.

Pemain yang kini berada di ranking ketujuh dunia itu mengulangi bahawa dia terkesan selepas melihat bayi, wanita dan orang ramai menjadi korban setiap hari.

“Saya berharap akan keamanan di dunia ini dan saya harap kita boleh memulihkan kemanusiaan,” tambahnya.

Lebih 9,000 termasuk 3,648 kanak-kanak dan 2,290 wanita terkorban di Gaza akibat serangan berterusan rejim pengganas Israel sejak 7 Oktober lalu.

Nyawa rakyat Palestin di Gaza kini tidak hanya terancam, malah rejim Zionis bertindak menyeksa kesihatan mental dan fizikal mereka menerusi sekatan bekalan keperluan asas seperti makanan, air dan elektrik.

Author

Fazleen Safina Abd Jamil

View all posts

View all posts


Piala AFF 2022: Malaysia terus dibayangi Vietnam

KUALA LUMPUR: Skuad bola sepak kebangsaan terus dibayangi pasukan Vietnam selepas diundi dalam Kumpulan B saingan Piala Persekutuan Bola Sepak ASEAN (AFF) 2022 yang dijadual berlangsung bermula Disember depan.

Pada majlis undian berlangsung secara maya di Bangkok, Thailand hari ini, skuad bimbingan Kim Pan Gon bakal bertembung dengan pasukan ‘Naga Emas’ yang juga lawan terkuat dalam kumpulan, untuk empat edisi berturut-turut di peringkat kumpulan sejak 2016.

Berdasarkan ranking Persekutuan Bola Sepak Antarabangsa (FIFA), Vietnam yang muncul pasukan terbaik ASEAN ketika ini berada di ranking ke-97 dunia sementara skuad negara berada di kedudukan ke-148.

Vietnam di bawah kendalian Park Hang-seo pernah mengecewakan Malaysia ketika dibimbing Tan Cheng Hoe, menyaksikan Malaysia tewas 2-3 secara agregat di pentas final Piala AFF 2018.

Selain Malaysia dan Vietnam, turut diundi dalam kumpulan B adalah Singapura, Myanmar dan Laos.

Kumpulan A pula terdiri daripada juara bertahan Thailand, bersama Filipina, Indonesia, Kemboja dan pemenang pusingan kelayakan antara Brunei dan Timor-Leste.

Kesemua perlawanan dijalankan berdasarkan format penuh secara timbal balik, dan berlangsung pada 23 Dis ini hingga 15 Jan tahun depan.

Malaysia hanya sekali memenangi saingan Piala AFF pada edisi 2010 sejak kejohanan dwitahunan itu bermula pada 1996 dan muncul naib juara pada 1996, 2014 dan 2018.

Thailand muncul pasukan paling berjaya dengan enam kejuaraan (1996, 2000, 2002, 2014, 2016, 2020) diikuti Singapura dengan empat kejuaraan (1998, 2004, 2007 dan 2012) dan Vietnam  (2008 dan 2018).

Dalam pada itu, Pan Gon berkata keputusan undian Kumpulan B itu disifatkan sebagai medium terbaik dalam menguji kekuatan pasukannya.

“Ia undian yang baik untuk kami walapun pasukan lain juga kuat tetapi kami sudah bersedia. Vietnam adalah yang paling kuat manakala Singapura, Myanmar dan Laos juga pasukan yang bagus.

“Kita akan berikan saingan terbaik dan keputusan yang baik. Ini adalah peluang terbaik untuk berdepan pasukan terkuat dan muka-muka baharu untuk menguji mereka (Harimau Malaya),” katanya menerusi video yang dikongsi kepada media. – BERNAMA


‘Kau tarik rambut aku’- Diva AA, Aliff Syukri gaduh tarik rambut

TIADA angin, tiada ribut, tiba-tiba kecoh di media sosial apabila Aliff Syukri dan Azwan Ali atau lebih dikenali sebagai Diva AA bergaduh di sebuah majlis di Singapura.

Apa yang menjadi perhatian ramai ialah Aliff Syukri juga dikatakan telah menarik rambut Diva AA ketika kejadian.

Meninjau ke Instagram Aliff Syukri, usahawan itu mengatakan dia tidak mengetahui tentang kemunculan Diva AA ketika majlis di Singapura dan turut mempersoalkan mengapa pihak penganjur menjemput Azwan Ali.

“Pada awalnya saya tidak tahu yang dia (Diva AA) ada, saya dah bagi tahu pihak penganjur saya tak senang dengan dia… dan dia mulakan dulu sebab tu saya bertindak.

“Saya tidak akan bertindak kalau dia tidak mengacau kehidupan saya. Dia ni memang dah mahu untuk saya daripada dulu lagi lebih 20 kali tapi saya senyap saja,” jelas Aliff Syukri.

Manakala Diva AA yang bengang dengan tindakan Aliff Syukri yang menarik rambutnya itu mengatakan dia akan menyaman usahawan itu.

Ni bukan rambut nenek kau! Hahahahah pic.twitter.com/EwsOR313ZA

— jim (@najimjimjim) November 4, 2023

Menjengah di ruangan komen, rata-rata netizen berpendapat ia hanyalah satu gimik untuk mempromosikan sesuatu produk.

“Siap promote tegok tiktok dia, buang masa layan orang macam ni… drama tak abis-abis,” selar netizen.

“Ahahahahaa berlakon je… korang tak payah over nau backup situ sini,” komen pengguna Instagram.

“Bosan laa dengan kau nii. Ritu dengan Yana Samsudin, dengan semua orang laa kau nak acah2 gaduh. Padahal buat content murahan jaa. Menyampah makin lama puih,” sangkal netizen.

Author

Nurul Ain Japri

View all posts

View all posts


BN jadi pembangkang, prinsip atau khianat?

BARISAN Nasional (BN) sama ada lupa atau tidak bahawa kuasa ‘King Maker’ di tangan mereka untuk menentukan nasib dan masa depan orang Melayu, Bumiputera dijaga untuk tempoh lima tahun lagi.

Namun, BN memilih untuk kekal jadi pembangkang? Adakah benar tindakan ini atas nama prinsip atau protes terhadap Presiden UMNO, Datuk Seri Dr Ahmad Zahid Hamidi atau sebenarnya khianat kepada masa depan Melayu?

Khianat apabila memilih untuk menguburkan parti yang melindungi bangsa sekian lama, khianat apabila memilih untuk tidak menjaga kepentingan anak bangsa kerana angkuh, dendam dan kebencian yang lama.

Mereka lupa kuasa Tuhan Yang Esa mengatasi segalanya, mengetahui apa yang disembunyikan dalam dada manusia, pasti yang zalim akan terima padah jika bukan hari ini tetap akan berlaku jua.

Selama lebih 60 tahun, hak Melayu, Bumiputera masih dijaga walaupun ada ‘kecurangan’, ‘pengkhianatan’ pemimpin sendiri.

Sebenarnya kecurangan ini bukan membabitkan seorang individu malah pemimpin parti lain.

Pakatan Harapan (PH) sebelum ini mengeluarkan kenyataan akan menjalankan siasatan terperinci terhadap bekas Perdana Menteri, Tan Sri Muhyiddin Yassin kerana didakwa membelanjakan RM600 bilion ketika pandemik COVID-19, dua tahun lalu.

Satu jumlah yang besar jika ia benar berlalu tanpa diaudit, lebih besar daripada dakwaan kecurangan oleh Datuk Seri Najib Razak dan Ahmad Zahid.

Selepas empat hari PRU15, Pengerusi Perikatan Nasional (PN) terbabit dan Pengerusi Pakatan Harapan, Datuk Seri Anwar Ibrahim dititah menghadap Yang di-Pertuan Agong (YDPA) Al-Sultan Abdullah Ri’ayatuddin Al-Mustafa Billah Shah.

Kebijaksanaan YDPA telah menangguhkan keputusan pembentukan kerajaan berikutan keengganan PN untuk bersama PH membentuk kerajaan.

YDPA menitahkan 30 Ahli Parlimen BN untuk menghadapnya esok, kemungkinan langkah sama diambil seperti tiga tahun lalu ketika YDPA mengadakan sesi temu bual peribadi bersama 222 Ahli Parlimen.

Langkah itu bertujuan mendapatkan maklum balas serta pendapat setiap anggota Dewan Rakyat mengenai situasi politik negara.

Ini juga memberi gambaran bahawa YDPA telah diberi maklumat setiap perkara secara tersirat dan tersurat sebelum keputusan dibuat kerana apa-apa tindakan kesannya pada rakyat dan negara.

Apakah jaminan untuk nasib anak bangsa dalam tempoh lima tahun dengan keadaan BN di luar dalam sebarang kuasa?

Masih ingatkah amanat ketujuh BN yang dilaungkan pada tahun 2015 di Stadium Bukit Jalil, anak kunci dan asas masa depan kita adalah kesatuan dan perpaduan Melayu perlu dijadikan komitmen yang tidak berbelah bahagi, bersatu teguh bercerai roboh.

Jangan kerana marahkan nyamuk, kelambu dibakar, kerana kelambu itulah tempat berlindung dari luka dan derita, jangan menang sorak kampung tergadai.

Author

Tun Puteh Wanti

View all posts

View all posts


Tidur paling lena, paling selamat dalam penjara – Emilia Hanafi

KAJANG: Menjalani perintah penjara di Penjara Wanita Kajang (PWK) sudah diaturkan Allah untuk diri Emilia Hanafi berehat ‘sekejap’ sebelum mendapat kekuatan bangkit semula demi keadilan diri, anak-anak dan semua wanita lain yang tertindas.

Tiada siapa yang sanggup menyerah tubuh sendiri ke penjara, namun perjalanan hidup Emilia, 43, cukup luar biasa sehingga dia berani mengambil risiko itu, atas prinsip keadilan.

Emilia ketika ditemui MEDIA VARIASI sempat berkongsi rintihan perjuangannya bahawa penjara benar-benar seperti tempat peraduan seorang Ratu yang selama ini penat berjuang dalam hidupnya.

Katanya, waktu inilah beliau mengambil peluang yang tidak akan dapat di mana-mana kecuali di sebalik tirai besi itu dengan mendapatkan ketenangan, rehat dan tidur secukupnya.

“Saya gunakan (tempoh jalani perintah) untuk saya ‘me time’. Sebab sebelum masa penjara, saya penat… penat kerja, jaga anak, trauma dipukul, penat berjuang.

“Di situ (penjara), saya dengar badan saya… saya kata mungkin ini (masa sesuai) Allah nak beri saya rehat, rasa paling selamat, tiada siapa kacau, jadi saya tidur je.

“Sebelum ini sukar untuk saya tidur lena, ‘ada gangguan pihak tertentu yang follow sampai ke rumah’ dan pelbagai lagi ujian saya hadapi.

“Saya bantu rakan-rakan banduan lain, dengar luahan mereka, beri motivasi kepada mereka.

“Dari sana saya baru sedar banyak kelemahan sistem dan polisi yang perlu ditambah baik, ia buka mata saya dan pengalaman berharga buat saya.

“Benarlah penjara syurga buat orang mukmin, hanya ada Allah untuk berbicara keluh kesah kehidupan.

“Mungkin Allah uji tarik segalanya dari saya kekayaan dan lain-lain tapi tak mungkin saya boleh ‘survive’ tanpa kasih sayangNya,” katanya.

Terdahulu, bekas isteri SM Faisal SM Nasimuddin dan ibu tunggal kepada tiga anak itu, dibebaskan dari PWK selepas diarah menjalani perintah penjara tujuh hari oleh Mahkamah Tinggi Syariah Kuala Lumpur kerana mengubah tarikh lawatan bekas suami atas permintaan anak.

Emilia disambut oleh Pegawai Khas Komunikasi kepada Ketua Aktivis Persatuan Pengguna Islam Malaysia (PPIM), Gulab Jan Fazaleladi yang bertanggungjawab menjalankan amanah daripada keluarga wanita itu untuk menguruskan pembebasan dan membawanya kepada keluarga dengan selamat.

Mengulas lanjut, sebaik melangkah kaki keluar dari pintu PWK, Emilia berasa semangat juangnya semakin kuat malah lebih bersedia secara mental dan emosi.

“Jadi, sekarang, saya ‘mentally strong’. Sebenarnya saya rasa lebih tabah, lebih kuat dari sebelumnya,” dakwanya yang sering diekori individu tidak dikenali sehingga berasa tidak selamat.

Author

Fhatihah Zakinan

View all posts

View all posts


Pakar genetik diperlukan bantu gaya hidup berkualiti

CYBERJAYA: Negara disaran untuk mewujudkan lebih ramai pakar genetik bagi membantu setiap seorang rakyat memahami kepentingan latar belakang kesihatan diri dan keluarga ke arah menjalani gaya hidup berkualiti.

Secara rasionalnya, sudah tiba masanya ruang kerjaya dalam saintis genetik diperluas kerana pendedahan terperinci mengenai skop bidang berkenaan sekurang-kurangnya membantu menganalisis sejarah kesihatan.

Presiden Persatuan Genetik Global (GAOG), Prof Lim S W, berkata umum mengetahui kewujudan genetik, DNA (asid deosiribonukleik), namun tidak semua dapat memahami kepentingan dan gerak kerja gen dalam badan supaya sel berfungsi dengan betul.

“Sebenarnya, genetik berkait rapat dalam setiap seorang dalam kalangan kita. Ia memberi kita kefahaman bagaimana ia berlaku dan membantu membentuk gaya hidup berkualiti selain membuat anggaran risiko mendapat penyakit.

“Ini sebabnya kami hadir ke program untuk memberi kesedaran kepada orang awam memahami genetik khususnya remaja berminat bidang ini. Mereka berpeluang cerah dalam bidang ini.

“Sebenarnya Malaysia memerlukan pakar genetik lebih ramai kerana negara kekurangan kepakaran dalam bidang ini. Jika ia diperluas, Malaysia boleh menjadi tumpuan hab penjagaan kesihatan terbaik,” katanya kepada MEDIA VARIASI.

Beliau berkata demikian Sesi Forum & Dialog Perubatan, Kecantikan dan Kesihatan di Pihak Berkuasa Peranti Perubatan (MDA), Kementerian Kesihatan (KKM), anjuran Majlis Tindakan Pengguna Negara (MTPN) Selangor, di sini.

Menariknya, Lim berkata, kepakaran genetik bukan sahaja membantu dalam gaya hidup tetapi juga dalam industri kecantikan.

“Setiap orang mempunyai jenis kulit berbeza, jadi ia berkait rapat dengan genetik salasilah diri.

“Jadi, analisis genetik antara prosedur yang membantu melihat kesesuaian produk untuk diguna pakai.

“Mungkin jika awak kurang vitamin E, jadi awak memang memerlukan lebih vitamin E atau metabolisme awak cepat menyerap vitamin E, awak tak perlukan banyak pun,” katanya.

Untuk rekod, GAOG ditubuhkan pada Mei 2022 itu menyasarkan misi memberi kesedaran kepada masyarakat dalam menggalakkan sebarang kajian, latihan, perkongsian idea dan inspirasi melalui libat urus dalam semua bidang berkaitan genetik.

“Melalui kempen kesedaran secara berterusan seperti ini, itu sahaja kaedah membolehkan gaya hidup dapat diperkasakan lebih baik.

“Semua orang akan lebih memahami manfaat dan kepentingan genetik manusia sekali gus menghargai bagaimana ia boleh membantu dalam kehidupan dan kesihatan masing-masing,” katanya.

Author

Fhatihah Zakinan

View all posts

View all posts


Sempat bagi ‘pickupline’, skuad Abang Bomba ‘sado’ meriahkan Hari Kebangsaan

PUTRAJAYA: Kehadiran lebih 100,000 pengunjung yang membanjiri Dataran Putrajaya memeriahkan lagi sambutan Hari Kebangsaan ke-66 pada Khamis.

Ada yang sanggup berkampung dan menanti seawal malam Rabu, semata-mata bagi menyaksikan sendiri perarakan Hari Kebangsaan secara langsung.

Bertemakan “Malaysia MADANI: Tekad Perpaduan Penuhi Harapan”, sambutan itu melibatkan 17,262 peserta, 67 kontinjen, 36 kumpulan pancaragam, 534 aset darat dan aset udara serta 100 ekor haiwan dalam perkhidmatan.

Perbarisan dan perarakan sambutan Hari Kebangsaan tahun ini terdiri daripada Kontinjen Kenegaraan, Perpaduan Malaysia MADANI, Ekonomi, Perbankan, Telekomunikasi, Industri Kreatif dan Penyiaran, Sukan Negara, Kesejahteraan dan Keselamatan Negara.

Seperti dijangka, kehadiran skuad ‘Abang Bomba’ dari Jabatan Bomba dan Penyelamat Malaysia (JBPM) dalam perarakan itu menerima sorakan luar biasa daripada pengunjung.

Paling mencuri perhatian apabila anggota bomba berkenaan mempamerkan otot dan gaya lenturan badan menarik yang sekali gus meraih sorakan serta tepukan gemuruh daripada pengunjung.

Abg Bomba datang lagi guys🔥😅 #fypシ゚viral #dataranputrajaya #abgbomba #malaysiamerdeka2023

♬ original sound – Abe – 64C

Itu dia abam bomba #merdeka #fyp #merdeka66

♬ original sound – ꨄ – ꨄ

Bukan itu sahaja, ada juga aksi sebilangan anggota bomba yang berada di atas jentera memberi ‘pickupline’ sebagai tanda penghargaan buat penyokong skuad tersebut.

Ia antara lain ‘Api Memang Panas Tapi Anda Semua Penyejuknya‘ dan ‘Abang Bomba Loves You‘.

#abam #BOMBA paling sado.. kita tido dia berjaga kita berjaga dia masih berjaga

♬ original sound – razmikhalid – razmikhalid

Video perkongsian orang ramai ketika merakamkan aksi kontinjen tersebut kini berlegar-legar di media sosial.

Barisan kontinjen itu turut disertai unit K-9, yang terdiri daripada enam ekor anjing pengesan yang telah mengambil bahagian dalam pelbagai misi sebelum ini.

Anggota Bomba merupakan sebahagian daripada Kontinjen Kesejahteraan Perbarisan yang turut disertai Angkatan Pertahanan Awam dan Jabatan Kastam Diraja Malaysia.

Author

Fazleen Safina Abd Jamil

View all posts

View all posts


Hab umrah: Malaysia perlu perbanyak penerbangan terus ke Jeddah

KUALA LUMPUR: Malaysia perlu membanyakkan lagi penerbangan terus dari Kuala Lumpur ke Jeddah dalam usaha menyokong sasaran untuk negara menjadi hab umrah yang menghimpunkan jemaah dari seluruh dunia, khususnya di rantau Asia.

Presiden Persatuan Agensi Pelancongan Umrah dan Haji (PAPUH) Datuk Seri Razali Mohd Sham berkata, langkah itu amat perlu memandangkan ketika ini, jumlah penerbangan terus ke Jeddah oleh syarikat penerbangan sedia ada adakalanya tidak mencukupi walaupun untuk penduduk tempatan.

“Sebab itu penerbangan terus ke Jeddah atau penerbangan transit ke negara-negara Timur Tengah perlu diperbanyak bagi menggalakkan kedatangan jemaah umrah dari negara-negara serantau,” katanya kepada Bernama.

Razali berkata ketika ini, hanya terdapat beberapa syarikat penerbangan yang mempunyai perkhidmatan berkenaan antaranya Malaysia Airlines, AirAsia dan Batik Air.

Bagaimanapun, beliau berkata tiket penerbangan yang ditawarkan adalah kurang berbanding permintaan, memandangkan beliau mendakwa wujudnya “kartel umrah” yang didakwa membolot tiket penerbangan membabitkan pakej umrah dan haji di negara ini.

Katanya, ini berlaku apabila sebahagian besar jumlah tiket yang ditawarkan syarikat penerbangan dibolot beberapa syarikat besar atau pihak ketiga sehingga menyebabkan kenaikan harga tiket yang melambung tinggi.

“Suku pertama tahun ini sahaja sebanyak 400,000 visa umrah dikeluarkan. Jumlah mereka yang ingin mengerjakan umrah amat tinggi sebab tertangguh berikutan Perintah Kawalan Pergerakan (PKP) yang dikenakan sebelum ini,” katanya.

Baru-baru ini Menteri Pelancongan, Seni dan Budaya, Datuk Seri Tiong King Sing berkata, kementeriannya berhasrat untuk menjadikan Malaysia sebagai hab umrah, dengan mempromosikan program itu ke negara tumpuan seperti China, Korea, Jepun, Thailand, Filipina dan Indonesia.

Tiong berkata, objektif program itu bukan sahaja demi memberi manfaat dari sudut pertumbuhan ekonomi negara, tetapi juga bertujuan mempromosi Malaysia sebagai sebuah negara Islam yang membangun dan berdaya saing selaras konsep Malaysia MADANI.

Razali turut melahirkan keyakinan cadangan berkenaan yang akan diterajui Timbalan Menteri Pelancongan, Seni dan Budaya Khairul Firdaus Akhbar Khan, mampu direalisasikan dengan baik menerusi libat urus dengan pemain industri bagi mendapatkan pelbagai input dan cadangan bernas. – BERNAMA


RM90,000 lesap ditipu beli kereta

KUALA LUMPUR: Seorang lelaki tempatan hanya mampu berputih mata setelah kehilangan RM90,000 dipercayai ditipu seorang ejen jualan kereta pada 12 Mei lepas.

Ketua Polis Daerah Brickfields, ACP Amihizam Abdul Shukor berkata lelaki berusia 36 tahun itu telah berurusan dengan suspek berkaitan jual beli kenderaan jenama Honda HRV.

Beliau berkata, suspek merupakan seorang lelaki tempatan yang bekerja di sebuah syarikat kenderaan terkemuka yang terletak di Jalan Damansara.

“Pada 9 Januari lepas, mangsa membuat bayaran wang tempahan berjumlah RM500 kepada suspek dan bayaran tersebut telah diserahkan kepada pihak syarikat. Pada 29 April hingga 4 Mei lepas, pengadu telah membuat pembayaran wang secara tunai dan pindahan dalam talian ke nombor akaun syarikat yang diberikan oleh suspek.

“Namun begitu, pada 11 Mei, pengadu menerima panggilan telefon daripada pengurus pusat pameran yang memaklumkan bahawa pihak mereka masih belum menerima bayaran pendahuluan,” katanya dalam kenyataan di sini hari ini.

Amihizam berkata, mangsa turut dimaklumkan bahawa suspek tidak lagi bekerja dengan syarikat mereka dan pihaknya telah mengenal pasti suspek berkenaan bagi tindakan lanjut.

Beliau berkata, kes ini disiasat di bawah Seksyen 420 Kanun Keseksaan kerana tipu dan menasihati orang ramai supaya berhati-hati dengan segala taktik penipuan jenayah scammer yang menyebabkan ramai mangsa lebih terpedaya.

“Sebarang jenayah atau aktiviti yang mencurigakan, orang ramai boleh menghubungi National Scam Response Centre (NSC) di talian 997, Hotline Polis Brickfields di talian 03-22979222, Hotline Polis Kuala Lumpur di talian 03-21460584/0585 atau mana-mana balai polis berdekatan,” katanya. – BERNAMA


Pegawai, dua anggota bomba cedera ketika padam kebakaran kilang

SUNGAI PETANI: Seorang pegawai bersama dua anggota bomba cedera semasa bertugas memadamkan kebakaran di sebuah kilang memproses kertas terpakai di Taman Perindustrian Ria Jaya dekat sini pagi ini.

Penolong Pengarah Bahagian Operasi Jabatan Bomba dan Penyelamat Malaysia (JBPM) Kedah, Penguasa Kanan Bomba I Mohamadul Ehsan Mohd Zain berkata, pegawai yang cedera itu ialah Muhd Farhan Shaari@Zakaria, 41, serta dua anggota Muhd Alawi Mohd Norizan, 34, dan Nurul Harfizah Ahmad, 41.

Beliau berkata, mangsa yang bertugas di Balai Bomba dan Penyelamat (BBP) Sungai Petani itu bergegas ke lokasi kejadian bersama anggota bomba lain selepas menerima laporan mengenai kebakaran itu pada 5.18 pagi.

“Setibanya di lokasi, didapati kebakaran membabitkan dua unit bangunan kilang memproses kertas terpakai dan semasa proses memadamkan kebakaran, tiga anggota kita mengalami kecederaan,” katanya dalam satu kenyataan hari ini.

Mohamadul Ehsan berkata Muhd Farhan cedera pada kaki kanan akibat ditimpa timbunan kertas manakala Muhd Alawi melecur pada leher akibat tali alat pernafasan (neck strap BA) melebur.

“Seorang lagi anggota, Nurul Harfizah mengalami cedera ringan pada pipi… kesemua mereka yang cedera ini telah dihantar untuk menerima rawatan di Hospital Sultan Abdul Halim, di sini,” katanya.

Mengenai kebakaran kilang itu, beliau berkata, seramai 30 anggota serta pegawai bomba dari BBP Aman Jaya dan BBP Sungai Petani terlibat dalam operasi pemadaman api itu.

“Kami juga dibantu 10 Pasukan Bomba Sukarela (PBS) iaitu Semeling, Bedong, Sungai Petani, Merbok, Bakar Arang, Padang Lembu, Gurun, Kota Sarang Semut, Tanah Merah dan PBS Kepala Batas, Pulau Pinang,” katanya.

Beliau berkata, peratus kemusnahan masih belum diketahui kerana operasi memadam kebakaran kilang itu masih berlangsung sekali gus punca dan jumlah kerugian juga belum dapat dipastikan. – BERNAMA


Buffet Seri Melayu hilangkan rindu masakan kampung

AMPANG: Memahami kehendak citarasa orang Melayu, Buffet Seri Melayu yang bertempat di Flamingo Plaza@Flamingo Hotel mampu hilangkan kerinduan masakan kampung, menambah selera ketika berbuka puasa.

Sepanjang Ramadan tahun ini, Seri Melayu yang sudah terkenal dengan menu popular seperti kambing golek, kali ini turut menyediakan 60 jenis masakan jenis kampung mewah.

Seri Melayu masih mengekalkan resipi warisan turun temurun Melayu dari nenek moyang Cef Mim atau nama sebenarnya, Shameem Norzan, iaitu rendang daging minang.

Sambil menikmati hidangan, pengunjung dihiburkan dengan persembahan tarian dan irama tradisional, selain dilayani oleh tuan rumah, dan saling berbual secara santai sambil mengerat hubungan.

Seri Melayu diusahakan oleh Pengurus Jualan dan Pemasaran Culture Event Management & Hospitality, Syed Budrizz dibantu Pengurus Majlis, Iswandi Ishak.

Iswandi berkata, konsep Seri Melayu di hotel itu lebih kepada kenduri kahwin di kampung, dan menariknya tempahan berbuka puasa sudah pun penuh sehingga akhir Ramadan.

“Untuk menu, 90 peratus daripadanya adalah lauk kampung, ada lima jenis lauk, berasaskan daging, ayam, ikan bakar, tempoyak, kuih muih tradisional.

“Kawasan ini juga mesra pengunjung, tempat letak kereta banyak, ada surau, tarawih pendek juga di sini,” katanya ketika ditemui di hotel berkenaan.

Seri Melayu boleh menempatkan hampir 250 orang pada satu masa dan kini menawarkan pakej bufet RM78 untuk dewasa, dan RM58 untuk kanak-kanak.

Iswandi menambah, pihak pengurusan yang sudah berpengalaman dalam bidang pengurusan majlis kahwin selama 10 tahun itu juga menjalankan operasi pengurusan majlis kahwin di luar hotel pada hari biasa.

Sementara itu, Cef Mim yang dikenali dengan imej Cef bertanjak dengan masakan Melayu berkata, dia mengendalikan masakan menu yang berasaskan rempah ratus Melayu.

“Menu paling istimewa adalah daging rendang minang masak hitam, saya belajar untuk dapatkan resipi asal menu ini sampai ke Ipoh, berjumpa orang lama di sana.

“Seni memasak juga perlukan kemahiran dan ilmu, kita sendiri kena pergi menuntut, jika nak kenal resipi Melayu, ada tertibnya,” katanya yang juga merupakan bekas cef Palace of The Golden Horses Hotel yang sudah berpengalaman selama 12 tahun dalam bidang berkenaan.

Author

Tun Puteh Wanti

View all posts

View all posts


Pakatan Harapan tolak bubar DUN tahun ini, fokus isu banjir

CYBERJAYA: Pakatan Harapan tidak akan membubarkan Dewan Undangan Negeri (DUN) tiga negeri di bawah pentadbirannya iaitu Selangor, Pulau Pinang, dan Negeri Sembilan, sekiranya Parlimen dibubarkan dalam masa terdekat.

Pengerusi PH, Datuk Seri Anwar Ibrahim berkata, perkara itu telah dicapai dalam mesyuarat Majlis Presiden PH melalui pertemuan dengan Ketua Menteri Pulau Pinang,  Menteri Besar Selangor dan Menteri Besar Negeri Sembilan.

Menurut Anwar, keputusan itu dibuat setelah mengambil kira faktor banjir besar yang akan mendatangkan kesusahan kepada rakyat sekiranya PRU diadakan pada musim banjir.

Oleh itu, Majlis Presiden PH membuat ketetapan tiga negeri terbabit agar pembubaran DUN masing-masing hanya akan dilakukan pada tahun hadapan.

“Majlis Presiden mengambil maklum laporan Jabatan Metereologi yang berkata bahawa fenomena La Nina dan monsun Timur Laut hingga ke awal tahun depan bakal menyaksikan jumlah taburan hujan yang tinggi serta kemungkinan berlaku hujan lebat dan banjir di kebanyakan negeri.

“Majlis Presiden turut mengambil maklum bahawa Kerajaan-Kerajaan Negeri Selangor, Negeri Sembilan dan Pulau Pinang telah mempertingkat tahap kesiapsiagaan bagi menghadapi musim banjir di negeri masing-masing sesuai dengan prinsip mengutamakan nasib rakyat berkait nyawa dan harta benda.

“Oleh itu, Majlis Presiden menerima pendirian Menteri-Menteri Besar Selangor dan Negeri Sembilan serta Ketua Menteri Pulau Pinang bahawa Dewan-Dewan Undangan bagi negeri-negeri tersebut akan dibubarkan pada tahun 2023, pada satu tarikh yang akan diumum kelak,” katanya dalam satu kenyataan hari ini.

Sementara itu, media turut melaporkan Pakatan Harapan bersetuju untuk menggunakan logo baharu untuk kegunaan menghadapi PRU15.

Author

Mohamad Fitri Hazim Hazam

View all posts

View all posts


Hannah minta MSN siasat dakwaan komen pemain hoki wanita berbaur perkauman

PUTRAJAYA: Kementerian Belia dan Sukan (KBS) meminta Majlis Sukan Negara (MSN) menjalankan siasatan berhubung komen seorang pemain hoki wanita negara yang didakwa berbaur perkauman.

Menterinya Hannah Yeoh berkata beliau turut meminta MSN mendapatkan maklumat daripada Konfederasi Hoki Malaysia (KHM) bagi membantu siasatan mengenai perkara tersebut.

“Setelah saya mendapat pandangan daripada MSN kita akan buat keputusan. Jadi hari ini MSN akan bincang dengan KHM, saya juga telah maklumkan kepada Datuk Seri Subahan Kamal (Presiden KHM),” katanya pada sidang media Sesi Townhall Bersama Industri Sukan di Menara KBS di sini hari ini.

Pagi ini tular di media sosial mengenai satu akaun Instagram dipercayai milik pemain hoki wanita negara itu, yang didakwa meninggalkan komen berbaur perkauman pada ruangan hantaran berkaitan konsert penyanyi dan komposer legenda dari India di ibu negara baru-baru ini.

Menyedari komen beliau itu disalah tafsir sehingga mencetuskan rasa tidak senang dalam kalangan netizen, akaun yang menggunakan nama @niezhanis itu juga telah memuat naik permohonan maaf di laman Instagram Story hari ini.

“Saya Hanis Nadiah Onn pemain hoki negara dengan penuh rasa rendah diri dan tanggungjawab memohon maaf di atas satu hantaran komen yang dimuat naik secara sedar oleh saya pada 28 Januari lepas,” tulisnya.

Beliau juga mengakui sedar akan implikasi komen tersebut membuatkan ramai pihak terkesan dan telah mengambil tindakan untuk memadam komen tersebut.

“Sepanjang penglibatan saya selama 10 tahun dalam sukan hoki, persekitaran saya dipenuhi dengan rakan-rakan berbilang kaum yang sentiasa berjuang untuk negara Malaysia.

“Dengan ini saya berasa menyesal di atas kecuaian saya dan dengan penuh rasa kesedaran sekali lagi saya memohon jutaan kemaafan kepada yang terkesan,” kata pemain berusia 26 tahun itu yang membantu Malaysia merangkul pingat emas pada Sukan SEA 2015 dan 2017. – BERNAMA


Sabah tidak teragak-agak dalam hal berkaitan keselamatan – Hajiji

KOTA KINABALU:  Kerajaan Sabah tidak teragak-agak dalam mempertingkatkan keselamatan di negeri ini, kata Ketua Menterinya Datuk Seri Hajiji Noor.

“Keselamatan sangat penting dan kami akan beri kerjasama yang terbaik apabila mempertimbangkan perkara yang memerlukan kelulusan kerajaan negeri,” katanya.

Bercakap selepas taklimat oleh Polis Diraja Malaysia (PDRM) mengenai situasi semasa keselamatan di Sabah yang diketuai Ketua Polis Negara Tan Sri Acryl Sani Abdullah Sani di Menara Kinabalu di sini hari ini, Hajiji berkata keselamatan Sabah merupakan perkara paling utama dalam agenda beliau.

Menurutnya beliau sepanjang masa membangkitkan isu tersebut dan terbaharu ketika mesyuarat Majlis Khas mengenai Perjanjian Malaysia 1963 (MA63) semalam yang dipengerusikan Perdana Menteri Datuk Seri Ismail Sabri Yaakob.

“Saya telah meminta tambahan peruntukan bagi mengukuhkan aset keselamatan kita terutama bagi Pantai Timur,” katanya.

Mengiringi Acryl adalah Pengarah Jabatan Keselamatan Dalam Negeri dan Ketenteraman Awam Datuk Seri Hazani Ghazali, Pesuruhjaya Polis Sabah Datuk Idris Abdullah serta para pegawai kanan dari Bukit Aman dan Ibu Pejabat Polis Sabah.

Hajiji turut mengulangi gesaannya supaya pos keselamatan Pasukan Gerakan Am (PGA) di sempadan Malaysia-Indonesia di Pulau Sebatik dinaik taraf.

Semasa taklimat berkenaan, Ketua Menteri itu juga dimaklumkan bahawa dua batalion PGA baharu akan ditubuhkan di Nabawan dan Kunak sebagai tambahan kepada lima batalion sedia ada di negeri itu.

Dengan keseluruhan tujuh batalion, Sabah akan mempunyai kehadiran PGA terbesar di negara ini.

Turut dicadangkan adalah penubuhan Skuadron 69 Komando di Lahad Datu, pangkalan polis marin Sabah baharu di Kampung Lok Poring, Sepanggar dan pusat latihan polis (Pulapol) di Kampung Laya-Laya, Tuaran.

Mengenai permintaan penambahan kawasan di pangkalan unit udara polis di Tanjung Aru, Hajiji memaklumkan ia telah pun diluluskan. – BERNAMA


Najib keluarkan cek hampir RM23 juta bagi khidmat pasukan media antarabangsa – Saksi

KUALA LUMPUR: Mahkamah Tinggi hari ini diberitahu bahawa Datuk Seri Najib Tun Razak membuat pembayaran hampir RM23 juta melalui 39 keping cek kepada syarikat Semarak Konsortium Satu Sdn Bhd kerana menyediakan perkhidmatan pasukan media antarabangsa dan penulis ucapan bahasa Inggeris kepada bekas perdana menteri itu antara 2011 hingga 2014.

Pengarah syarikat itu, Datuk Mohd Omar Mustapha, 51, berkata, pembayaran berjumlah RM22,981,688 diterimanya antara 3 Mac 2011 hingga 23 April 2014 kerana syarikat terbabit menyediakan pelbagai perkhidmatan termasuk penyediaan teks ucapan dalam bahasa Inggeris untuk Najib sama ada di dalam atau di luar negara.

“Ia juga bagi menyelaras segala urusan dengan pihak media antarabangsa yang berpusat di Malaysia, menyelaras temu duga Najib sewaktu lawatan ke luar negara dengan media antarabangsa dan menyediakan deraf temu duga atau artikel oleh Najib dalam majalah atau surat khabar dalam bahasa Inggeris,” katanya ketika membacakan pernyataan saksinya pada perbicaraan kes rasuah dan pengubahan wang haram dana RM2.3 bilion milik 1Malaysia Development Berhad (1MDB) dihadapi Najib.

Menurut saksi pendakwaan ke-45 itu, urusan perkhidmatan syarikat tersebut kepada Najib bermula selepas timbulnya isu perkhidmatan oleh APCO Worldwide kepada kerajaan Malaysia yang pada 2010 pihak kerajaan telah membayar RM76.8 juta setahun kepada APCO.

“Pembayaran ini telah dibuat oleh pihak kerajaan atas perkhidmatan PR Antarabangsa (Perhubungan Awam) yang telah diberikan oleh APCO antara Julai 2009 hingga Jun 2010. Pembayaran ini telah menjadi isu yang ditimbulkan oleh pihak pembangkang dalam Parlimen dan saya difahamkan kontrak antara APCO dan kerajaan selepas itu tidak disambung.

“Ekoran daripada isu tersebut, saya melihat terdapat peluang perniagaan di situ dan telah menghubungi Ketua Pegawai Eksekutif APCO di Malaysia pada masa itu, Paul Stadlen untuk bertanya sama ada beliau bersedia untuk keluar daripada APCO dan menyediakan perkhidmatan secara persendirian dan beliau bersetuju,” katanya.

Omar berkata, APCO antara syarikat PR Antarabangsa terbesar di dunia yang beribu pejabat di Amerika Syarikat dan mempunyai cawangan di lebih 30 buah negara termasuk Malaysia.

Saksi itu seterusnya berkata, beliau juga telah berjumpa dengan Najib di pejabat Perdana Menteri pada Mac 2011 untuk menawarkan perkhidmatan pasukan media antarabangsa dan penulis ucapan bahasa Inggeris kepadanya.

Menurut Omar, dalam perbincangan itu, beliau telah menawarkan perkhidmatan tersebut dan pembayaran berdasarkan tuntutan yang dikemukakannya setiap bulan kepada Najib.

“Pada masa itu, Najib telah bersetuju dengan cadangan perkhidmatan tersebut. Saya tidak meminta sebarang kontrak ditandatangani untuk perkhidmatan ini dan beliau (Najib) juga tidak minta sebarang kontrak daripada saya. Urusan ini hanyalah melibatkan perjanjian lisan sahaja memandangkan isu ini kemungkinan besar boleh dipolitikkan.

“Saya percaya Najib boleh mempercayai saya dalam urusan ini kerana saya pernah bekerja sebagai pegawai khas utamanya ketika beliau memegang jawatan Timbalan Perdana Menteri pada 2004 hingga 2005,” katanya.

Ketika disoal balas peguam, Tan Sri Muhammad Shafee Abdullah yang mewakili Najib, saksi itu berkata Najib merupakan satu-satunya pelanggan dalam syarikatnya dan setiap bulan beliau sendiri akan ke pejabat Najib untuk mendapatkan cek-cek itu.

“Saya berjumpanya (Najib) setiap bulan dan saya berikan invois termasuk kos operasi dan beliau akan membuat pembayaran. Saya menerima pembayaran selama tiga tahun daripadanya tanpa disoal oleh pihak bank atau sebarang amaran daripada bank,” katanya.

Sementara itu, ketika disoal semula oleh Timbalan Pendakwa Raya Ahmad Akram Gharib, saksi itu berkata perkhidmatan yang diberikannya kepada Najib adalah bagi tujuan rasmi dan beliau tidak mengetahui sumber wang yang digunakan Najib untuk membayar syarikatnya.

Ahmad Akram: Adakah kamu tahu dari akaun mana Najib bayar kepada kamu?

Mohd Omar: Saya hanya menerima bayaran melalui cek…setahu saya, beliau menandatangani cek tersebut secara peribadi, di hadapan saya.

Najib, 70, menghadapi empat pertuduhan menggunakan kedudukannya untuk mendapatkan rasuah RM2.3 bilion daripada 1MDB dan 21 pertuduhan pengubahan wang haram membabitkan jumlah yang sama.

Perbicaraan di hadapan Hakim Mahkamah Rayuan Datuk Collin Lawrence Sequerah, yang bersidang sebagai Hakim Mahkamah Tinggi diteruskan dengan bekas Ketua Setiausaha  Perbendaharaan Tan Sri Mohd Irwan Serigar Abdullah memberi keterangan. – BERNAMA


Pemilik servis penghantaran kesal dianiaya oleh cef selebriti Nasi Arab

CYBERJAYA: Gara-gara memilih untuk membuat penghantaran produk lain, seorang usahawan yang menyediakan khidmat penghantaran kesal dengan kenyataan yang dikeluarkan oleh seorang cef selebriti baru-baru ini.

Menerusi hantaran di Facebook King of RoadTrip, pemiliknya, Mohd Akiff tidak pernah membuat sebarang kenyataan bahawa Nasi Arab itu adalah produknya.

Menurutnya, dia hanya menjalankan servis penghantaran tempahan semenanjung dan berhak mengambil tempahan dari peniaga lain.

“Saya tak buat produk, bukan pemilik produk, saya adalah orang yang menjalankan servis. Dalam masa yang sama juga, selepas daripada Hari Raya Puasa tahun ini, saya pernah open order sebanyak empat kali dan tidak mendapat sambutan.

“Sebagai pihak yang mencari rezeki dengan menyediakan servis dan meletakkan amanah nombor 1 dalam kamus kami, apabila servis yang saya lakukan selama 5 tahun tidak mendapat sambutan gara-gara apa yang berlaku semasa bulan puasa, saya kena cari jalan dan peluang lain yang saya fikir sesuai dengan niche perniagaan yang saya buat ini,” katanya.

Dalam pada itu, Akiff menjelaskan, cef tersebut tidak berpuas hati dan menuduh dia tidak mengenang budi selepas King of RoadTrip mula membuat penghantaran produk usahawan lain iaitu Nasi Pakistan No 1 Batu Pahat.

“Lima tahun saya bawak produk dan nama beliau ke seluruh Semenanjung Malaysia, last-last apabila saya ingin melebarkan sayap dengan membawa produk pihak lain, dia tuduh saya ‘kawan makan kawan’.

“Saya dan krew saya risikokannya kami untuk memastikan tempahan sampai dengan selamat, tapi akhirnya semua orang akan cakap, oh krew Chef A terbaik,” luahnya.

Mohd Akiff pada mulanya enggan membalas kenyataan cef berkenaan. Namun, cef itu berterusan menyebut namanya semasa membuat siaran langsung di media sosial, membuatkan dia terpanggil untuk menjelaskan cerita sebenar.

“Saya bersuara bukan apa, nanti orang ingat bila saya tak bersuara, maka tuduhan dia semua tu betul.

“Perasaan sekarang ni lebih kepada kecewa, tidaklah marah. Cuma kecewa dengan sikap beliau. Tahap profesionalisme yang ditunjukkan tidak sesuai dengan status sebagai seorang chef berpengalaman lebih 30 tahun,” katanya kesal.

Author

Nurul Ain Japri

View all posts

View all posts


Wang pusaka ibu lebur akibat pelaburan tak wujud

KUANTAN: Tindakan seorang pelajar tingkatan enam menggunakan wang pusaka arwah ibunya membawa padah selepas pelaburan di media sosial Telegram yang disertainya tidak wujud.

Ketua Polis Pahang, Datuk Seri Ramli Mohamed Yoosuf berkata, mangsa yang berusia 19 tahun mendakwa kerugian RM22,300 selepas menyertai pelaburan itu 14 Disember lepas.

Beliau berkata, pelajar wanita itu mengeluarkan modal pendahuluan RM1,000 untuk mendapatkan nombor pengenalan dan kata laluan ke laman web pelaburan itu dengan dijanjikan akan menerima pulangan dalam tempoh tiga jam.

“Mangsa mendakwa semakan di laman web itu menyatakan dia telah mendapat pulangan sebanyak RM16,000, namun terpaksa membuat bayaran sebelum dapat mengeluarkan wang tersebut, menyebabkan dia menggunakan wang pusaka arwah ibunya,” katanya menerusi kenyataan di sini hari ini.

Ramli berkata, mangsa akhirnya menyedari pelaburan itu sebenarnya tidak wujud selepas tidak memperoleh wang dijanjikan dan membuat laporan di Ibu Pejabat Polis Daerah (IPD) Bera, semalam.

Dalam perkembangan lain, pesara yang dikenali sebagai Ng, 58, mendakwa kerugian hampir RM100,000 termasuk simpanannya dalam Kumpulan Wang Simpanan Pekerja (KWSP) selepas diperdayakan sindiket Macau Scam sejak 21 Disember lepas.

Ng berkata, dia dihubungi seorang lelaki yang memperkenalkan diri sebagai pegawai polis dari Ibu Pejabat Polis Kontinjen (IPK) Pulau Pinang dan sedang menyiasat kes pengedaran dadah melibatkan dirinya.

“Lelaki itu mengatakan wang simpanan saya akan diperiksa oleh Bank Negara Malaysia (BNM) supaya tidak berkait dengan kes dadah. Panggilan seterusnya disambung kepada seorang wanita yang mengatakan dirinya pegawai BNM yang kemudiannya menghantar satu pautan menerusi WhatsApp.

“Wanita itu meminta saya untuk mengisi maklumat peribadi termasuk maklumat perbankan yang dikatakan bagi tujuan semakan BNM,” katanya pada sidang media di Pusat Khidmat Dewan Undangan Negeri (DUN) Semambu di sini hari ini yang turut dihadiri Ahli DUN, Chan Chun Kuan.

Ng berkata, beliau hanya menyedari wang simpanannya berkurangan pada 29 Dis lepas setelah membuat semakan di bank, justeru membuat laporan polis di Ibu Pejabat Polis Daerah (IPD) Kuantan pada hari yang sama.- BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Jahil penggunaan bendera boleh bawa penghinaan – Pakar

KUALA LUMPUR: Selepas dua tahun Hari Kebangsaan tidak disambut meriah akibat penularan pandemik COVID-19, rakyat pastinya teruja untuk meraikan hari penuh makna itu kali ini yang turut menandakan ulang tahun ke-65 kemerdekaan negara.

Apatah lagi pelbagai aktiviti telah diatur dan dilancar oleh kerajaan dan pihak berkenaan, memenuhi Bulan Kebangsaan kali ini, bagi menyemarakkan lagi sambutan dan meningkatkan patriotisme dalam kalangan rakyat, selaras dengan tema sambutan “Keluarga Malaysia Teguh Bersama”.

Kemeriahan suasana menjelang sambutan pada 31 Ogos ini juga dapat disaksikan menerusi pengibaran Jalur Gemilang, baik di sepanjang jalan-jalan utama, bangunan ataupun dilekatkan pada kenderaan. Ada juga individu kreatif yang menjadikan bendera Malaysia itu sebagai pakaian dan replika pelbagai objek, demi melahirkan rasa cinta kepada negara.

Namun, mungkin ramai tidak menyedari bahawa cara mereka mengibarkan atau menggunakan bendera yang merupakan lambang kebesaran dan kedaulatan sesebuah negara, adalah  tidak bersesuaian atau salah, sekali gus menyebabkan niat murni untuk meraikan sambutan kemerdekaan berisiko menjadi penghinaan.

Keadaan ini berpunca daripada kurangnya pengetahuan mengenai protokol penggunaan bendera yang sebenarnya kata Felow Utama Institut Kajian Etnik (KITA) Universiti Kebangsaan Malaysia Prof Datuk Teo Kok Seong, mempunyai beberapa peraturan, bersesuaian dengan statusnya.

WAJIB DIHORMATI

Mengulas lanjut kepada Bernama, beliau berkata ada tatasusila yang perlu diikuti berdasarkan pada panduan am global mengenai penggunaan bendera, dan satu daripadanya adalah bendera tidak boleh digunakan sebagai pakaian.

“Sesetengah cara rakyat negara ini, dalam keterujaan meraikan Bulan Kebangsaan, didapati tidak menghormati bendera apabila ada yang menjadikannya pakaian dan sebagainya.

“Walaupun ketika ini ia tidaklah menjadi satu kesalahan sehingga (boleh) didenda, sebenarnya bendera sewajarnya hanya dikibarkan kerana maksud asas bendera itu sendiri ialah mengibarkan atau mengapungkan di atas angin,” katanya.

Beliau berkata bendera, selain menjadi lambang kebesaran negara, juga berkait rapat dengan semangat patriotik dalam mempertahankan maruah bangsa, agama dan ibu pertiwi, serta lambang kepimpinan dan kewarganegaraan bagi sesebuah negara.

Justeru, penggunaan bendera dan penghormatan ke atasnya perlu mengikut garis panduan yang ditetapkan, iaitu sebagai satu simbol nasionalisme, patriotisme dan cintakan negara.

Menurut e-Book yang diterbitkan Jabatan Penerangan (Japen) pada  2020, terdapat beberapa etika yang perlu dipatuhi rakyat dalam menggunakan bendera.

Penggunaan bendera yang ditafsirkan sebagai merendahkan martabat Jalur Gemilang seperti tudung, songkok, samping dan sebagainya adalah tidak dibenarkan, namun penggunaan warna asas dan motif bendera iaitu merah, putih, biru dan kuning dibolehkan.

Selain itu, penggunaan bendera dalam pelbagai gaya, gambar serta bentuk yang diubah fizikal bagi tujuan mempromosikan sambutan Bulan Kebangsaan dan penggunaan Jalur Gemilang pada perhiasan logo juga tidak dibenarkan, sementara dalam infografik pula bendera tidak boleh bertindih dengan teks.

PEMANTAUAN?

Teo memahami keterujaan rakyat yang sanggup “berhabis” demi menyediakan pakaian dan lain-lain mengikut kreativiti masing-masing menggunakan Jalur Gemilang, namun katanya masyarakat perlu didedahkan kepada peraturan penggunaan bendera yang sewajarnya.

Malangnya kata beliau, hingga ke hari ini tidak ada mana-mana pihak, baik daripada kerajaan ataupun badan bukan kerajaan (NGO) yang berasaskan nasionalisme dan patriotisme, bertindak menegur penggunaan bendera yang tidak wajar itu.

“Saya pasti ada penguat kuasa yang melihat isu ketidakwajaran penggunaan bendera seperti menjadikannya tudung, baju dan sebagainya yang tidak mengikut etika, akan tetapi mereka seolah-olah menutup sebelah mata dengan situasi tersebut.

“Justeru, saya mencadangkan pihak berwajib untuk lebih menguar-uarkan etika atau buku penggunaan bendera kepada rakyat dengan lebih meluas, terutamanya di sekolah, kerana ada antaranya tidak memasang Jalur Gemilang mengikut panduan ditetapkan,” katanya.

Menurut Teo, pendedahan mengenai garis panduan penggunaan bendera boleh dilakukan menerusi pelbagai cara, termasuk media sosial, televisyen atau semasa slot berita utama setiap saluran atau surat khabar kerana liputannya yang meluas.

Beliau yakin sekiranya pengetahuan dan panduan itu disebar luas dengan bersungguh-sungguh oleh pihak berwajib, rakyat akan lebih cakna dan maklum akan etika yang sewajarnya dalam memuliakan penggunaan Jalur Gemilang.

AKTA LAMBANG DAN NAMA (1963)

Sementara itu, pakar perlembagaan Prof Datuk Dr Shamrahayu Ab Aziz berkata mengikut Akta Lambang dan Nama (Mencegah Penggunaan Tidak Wajar) 1963, bendera atau lambang adalah tidak wajar digunakan bagi tujuan perdagangan dan perniagaan.

“Dalam akta ini tidak dinyatakan sekiranya terdapat penggunaan tidak wajar seperti menjadikan bendera pakaian dalam dan sebagainya, justeru timbul persoalan di sini adakah kita memerlukan undang-undang menyekat dan menghukum mereka yang menggunakan bendera atau jata secara tidak wajar?

“Semua warganegara atau bukan warganegara, seharusnya menghormati bendera sesebuah negara tersebut dan ini merupakan ‘human behaviour’ seseorang, iaitu tingkah laku sosial yang perlu ada dalam kalangan masyarakat, iaitu menghormati bendera,” katanya kepada Bernama.

Mengikut Akta Lambang dan Nama (Mencegah Penggunaan Tidak Wajar) 1963, adalah tidak dibenarkan, kecuali atas kebenaran kerajaan, mengguna apa-apa nama ternyata atau lambang ternyata atau apa-apa tiruan serupa mengenainya, bagi maksud apa-apa perdagangan, perniagaan, pekerjaan atau profesion.

Perkara ini termasuk dalam tajuk apa-apa paten, cap dagangan atau reka bentuk dan membuat bagi maksud jualan atau menjual.

Akta ini juga telah dipinda pada 2017, yang mana pindaan dibuat bagi hukuman, iaitu mana-mana orang yang melanggar Seksyen 3 adalah melakukan suatu kesalahan dan apabila disabitkan boleh didenda tidak melebihi RM20,000 atau dipenjarakan bagi tempoh tidak melebihi tiga tahun atau kedua-duanya.

Ketika ditanya mengenai keperluan undang-undang yang menghukum mereka yang menggunakan bendera secara tidak wajar, Shamrahayu berkata walapun hukuman itu perlu, lebih penting adalah penghayatan seseorang itu terhadap makna bendera.

Sehubungan itu beliau berharap pihak berkaitan dapat menguar-uarkan garis panduan penggunaan bendera secara betul dengan lebih meluas. – BERNAMA


Tiga lelaki ditahan, kes gaduh ambil lauk guna jari di restoran

CYBERJAYA: Tindakan tiga lelaki yang memukul pekerja restoran kerana ‘naik angin’ selepas ditegur mengambil lauk dengan jari akhirnya menjerat diri ditahan polis pagi tadi.

Ketua Polis Daerah Sepang, Asisten Komisioner Wan Kamarul Azran Wan Yusof berkata, pihaknya telah menerima laporan daripada pengurus sebuah restoran mengenai kejadian itu.

Hasil laporan itu, pihaknya menahan tiga suspek yang berusia 50 hingga 51 tahun di dua lokasi berasingan.

“Siasatan awal yang dilakukan mendapati ketiga-tiga suspek telah ke restoran berkenaan dan ketika berada di bahagian nasi kandar, salah seorang suspek telah menggunakan jarinya untuk mengambil lauk dalam keadaan mabuk.

“Teguran itu telah membuatkan suspek menjadi berang dan bertindak agresif dengan memukul pekerja tersebut,” katanya dalam kenyataan hari ini.

Tambah beliau, susulan kejadian itu, mangsa mengalami lebam pada leher, kepala, bahu kiri dan telinga akibat dipukul suspek.

“Pengadu yang juga pengurus restoran pula mendakwa berdepan kerugian apabila peralatan kedai dirosakkan termasuk pinggan selain banyak lauk tercemar dan terpaksa dibuang.

“Siasatan juga mendapati dua daripada suspek yang masing-masing bekerja sebagai pemandu pelancong dan pemandu teksi mempunyai rekod jenayah juga dadah,” katanya.
Maklumnya, kes disiasat mengikut Seksyen 324, 327 dan 506 Kanun Keseksaan.

Terdahulu, tular di media sosial video memaparkan insiden dua lelaki dirakam memukul pekerja di sebuah restoran nasi kandar sehingga mengakibatkan kekecohan dan kerosakan barangan di premis terbabit.

Author

Diyana Rahip

View all posts

View all posts


Sindiket penipuan tawaran kerja di Cyberjaya tumpas

SEPANG: Polis menumpaskan sindiket penipuan tawaran kerja membabitkan kerugian RM843,996 yang beroperasi di premis kediaman di Cyberjaya dalam satu serbuan pada 2 Ogos (Selasa).

Dalam serbuan di Cyberjaya itu, lima individu berumur 17 hingga 32 tahun termasuk seorang warga asing ditahan selain  lima komputer riba dan lima telefon bimbit turut dirampas.

Ketua Polis Daerah Sepang, ACP Wan Kamarul Azran Wan Yusof dalam sidang media di sini hari ini berkata sindiket itu dipercayai telah beroperasi beberapa bulan lepas dan mangsa sindiket dikatakan perlu menjadi jurujual produk dengan tawaran gaji lumayan dan komisen sampingan.

Menurutnya, modus operandi sindiket adalah dengan membuat iklan tawaran kerja di laman Facebook dan Instagram dan apabila terdapat mangsa memohon kerja, sindiket akan memberi tugasan kepada mangsa untuk menjual produk daripada syarikat dalam talian yang dicipta oleh sindiket.

Bagi setiap produk yang berjaya dijual, mangsa kononnya akan menerima 10 peratus komisen dan ia diterima sehingga tiga kali pembayaran.

Wan Kamarul Azran berkata kegiatan sindiket itu terbongkar apabila mangsa yang kebanyakannya terdiri daripada pelajar universiti mendakwa tidak menerima komisen seperti yang dijanjikan manakala pelanggan yang membeli turut mendakwa tidak menerima sebarang produk.

Beliau berkata sindiket itu menggunakan 22 akaun keldai bagi transaksi penjualan  produk tidak wujud, serta telah melibatkan 31 mangsa yang terdiri daripada ‘rekrut dan pelanggan’ hingga menyebabkan kerugian berjumlah RM843,996.

“Kerugian tertinggi yang direkodkan adalah melibatkan seorang pelajar universiti dari Cheras iaitu sebanyak RM49,000 serta 22 akaun keldai berkenaan juga dalam proses dibekukan dan pemilik akaun itu juga akan dipanggil untuk memberi keterangan,” katanya.

Wan Kamarul Azran berkata kesemua suspek kini direman selama tiga hari bermula semalam (3 Ogos) bagi membantu siasatan mengikut Seksyen 420 Kanun Keseksaan. – BERNAMA


Kerajaan diminta bantu tangani kenaikan harga pakej umrah

KUALA LUMPUR: Kerajaan diminta mengadakan perbincangan dengan pemain industri bagi mencari kaedah mengurangkan harga pakej umrah yang kini semakin meningkat sehingga membebankan bakal jemaah umrah.

Pengerusi Eksekutif Omrah Travel Sdn Bhd, Datuk Ahmad Tajuddin Idris Al-Manhaji berkata, perbincangan itu juga bagi mengenal pasti secara lebih terperinci faktor menyebabkan kenaikan harga pakej dan bagaimana untuk mengurangkan harga yang ditawarkan.

“Kerajaan melalui Kementerian Pelancongan, Seni dan Budaya mungkin boleh mainkan peranan menerusi perjumpaan dengan persatuan agensi pelancongan untuk bincang sejauh mana kadar peningkatan dan apa kerajaan boleh bantu supaya rakyat tidak sepenuhnya menyalahkan agensi pelancongan.

“Saya rasa kerajaan mungkin boleh berikan subsidi bagi mereka yang menggunakan hotel milik kerajaan di sana supaya bebanan tekanan kenaikan harga itu dapat dikurangkan,” katanya ketika menjadi tetamu program Apa Khabar Malaysia bertajuk ‘Kenaikan Kos Haji Dan Umrah 1444h’ terbitan Bernama TV hari ini.

Mengulas lanjut, Ahmad Tajuddin berkata, terdapat tiga faktor mempengaruhi kenaikan harga pakej umrah iaitu kadar tukaran mata wang negara lebih rendah berbanding riyal, permintaan tinggi dan usaha memulihkan kembali perniagaan oleh pemain industri.

“Betul memang berlaku kenaikan harga mengerjakan umrah setelah dua tahun umat Islam seluruh dunia tidak dapat keluar hingga menyebabkan permintaan lebih tinggi daripada penawaran dengan kekurangan penerbangan dan mungkin hotel tidak cukup memandangkan banyak hotel di sana sedang dibaik pulih.

“Selain itu, mungkin ada pemain industri yang mengambil peluang menaikkan harga untuk memulihkan kembali kunci kira-kira perniagaan mereka selepas dua tahun beku disebabkan COVID-19,” katanya.

Beliau dalam pada itu berkata, perubahan harga pakej di saat akhir yang turut membebankan bakal jemaah umrah mungkin berlaku disebabkan tiada hitam putih dalam perjanjian antara agensi pelancongan tempatan dan penyedia perkhidmatan di Tanah Suci.

“Sekiranya ada hitam putih (dalam) perjanjian, sebarang isu berkaitan kenaikan secara tiba-tiba boleh dilaporkan kepada pihak berkuasa (di Malaysia)… dan saya rasa pihak hotel di sana juga tidak berani langgar undang-undang dengan menaikkan harga hotel sewenang-wenangnya,” katanya.

Sementara itu, wakil syarikat Enabat Al-Manasek Arab Saudi di Malaysia, Ustaz Ahmad Fazrin Yahaya yang turut menjadi tetamu dalam program tersebut berkata, isu kenaikan harga pakej ibadah umrah bukan hanya di Malaysia, tetapi merupakan krisis di seluruh dunia yang terlibat dalam industri berkenaan.

“Pada asasnya ia berlaku hampir di seluruh negara Islam atau negara terlibat dalam industri haji dan umrah contohnya Singapura, Indonesia serta Thailand yang turut mengakui perkara sama… pemain industri berkejar-kejar untuk dapatkan tempahan hotel yang dikatakan sangat ‘keras’ (tempahan tinggi) selepas musim haji tahun lepas,” katanya.

Syarikat Enabat Al-Manasek Arab Saudi dipertanggungjawab bagi menguruskan program badal haji dan umrah. – BERNAMA


Polis tahan lelaki menyamar jemaah wanita pecah tabung masjid

JITRA: Polis menahan dua lelaki tempatan pada 18 Jun lepas yang dipercayai aktif mencuri duit tabung masjid di sekitar Kubang Pasu dengan seorang suspek menyamar sebagai jemaah wanita.

Pemangku Ketua Polis Daerah Kubang Pasu, DSP Chien Chunng Tsaur berkata lelaki berusia 29 dan 37 tahun itu ditahan di lokasi berlainan susulan laporan polis oleh Pengerusi Masjid Al-Hidayah, Taman Pasu di sini.

“Bertindak atas laporan itu, polis melancarkan operasi sebelum menahan suspek utama yang menyamar jemaah wanita, berusia 29 tahun, di sebuah rumah di Taman Sri Aman (di Jitra) pada pukul 12 tengah hari serta merampas pelbagai barangan kes, motosikal dan peralatan.

“Hasil soal siasat yang dijalankan, polis menahan seorang lagi suspek berusia 37 tahun yang berperanan sebagai ‘transporter’ (pengangkut) di Jalan Ibrahim di sini, serta merampas motosikal yang disyaki digunakan dalam setiap kejadian,” katanya pada sidang media di sini hari ini.

Chien berkata modus operandi mereka adalah lelaki berusia 29 tahun itu menyamar sebagai jemaah wanita sebelum memecahkan tabung masjid manakala seorang lagi menunggu di luar.

“Suspek sanggup menipu jemaah dengan memakai kain telekung dan berulang alik ke masjid untuk melakukan jenayah itu, namun dalam kes ini (Masjid Al-Hidayah) mereka gagal memecahkan peti besi itu kerana tebal dan berat,” katanya.

Beliau berkata, dengan tangkapan itu polis percaya dapat menyelesaikan lapan kes pecah masjid manakala masing-masing satu kes pecah kilang dan pecah rumah sekitar daerah Kubang Pasu.

Chien berkata, kes itu disiasat mengikut Seksyen 380 dan 457 Kanun Keseksaan serta Seksyen 15 (1) Akta Dadah Berbahaya 1952 dan kedua-dua mereka ditahan reman hingga Rabu ini.

Katanya kedua-dua mereka positif dadah methamphetamine dan lelaki berusia 37 tahun itu memiliki 15 rekod lampau berkaitan kesalahan jenayah dan dadah. – BERNAMA


Polis kesan individu bakar mercun dari balkoni pangsapuri

Ketua Polis Daerah Ipoh, ACP Yahaya Hassan berkata, pihaknya mengesan perbuatan itu menerusi akaun Twitter menggunakan nama ‘Megatz’ semalam.

“Satu laporan polis telah diterima dan kes disiasat di bawah Seksyen 290 Kanun Keseksaan kerana melakukan mudarat awam serta Seksyen 4 Akta Kesalahan-Kesalahan Kecil 1955 kerana membakar mercun sehingga mendatangkan mudarat awam,” katanya dalam kenyataan hari ini.

Beliau berkata, orang awam yang mempunyai maklumat berkaitan kejadian diminta menghubungi pegawai penyiasat kanan Ibu Pejabat Polis Daerah Ipoh ASP Fadli Ahmad di talian 019-2500 019 untuk membantu siasatan.

Katanya orang ramai dinasihatkan sentiasa bersikap bertimbang rasa, bertanggungjawab dan berwaspada semasa bermain mercun sempena musim perayaan demi menjamin keselamatan diri mahupun nyawa serta harta benda orang ramai.

Menerusi video berdurasi 25 saat yang tular itu, kelihatan seorang lelaki membakar mercun di balkoni sebuah unit pangsapuri beberapa kali. – BERNAMA


‘Influencer’ Barat sah masuk Islam,  ucap syahadah dalam ‘live’ TikTok

TERHARU! Itulah apa yang dirasakan oleh pengguna TikTok apabila menyaksikan pempengaruh Barat, Megan Rice mengucap dua kalimah syahadah menerusi siaran langsung aplikasi tersebut.

Menerusi video tular, dapat dilihat Megan tersenyum bahagia selepas selesai mengucap syahadah sambil dibimbing seorang pendakwah dikenali sebagai Ustaz Ahmad Bostani.

Sebelum ini, pempengaruh tersebut kerap berkongsi video mengenai dirinya mengkaji al-Quran di TikTok miliknya.

Perkongsian itu mencetuskan satu gerakan yang dikenali sebagai ‘non Muslim reading Quran’ di media sosial.

Malah, ruangan komen di TikTok Megan itu telah dihujani dengan pelbagai doa dan kata-kata baik terutamanya daripada warganet beragama Islam kerana tahu perjalanannya yang giat mengkaji kitab suci al-Quran sebelum ini.

Difahamkan, selain daripada mempelajari kalam Allah itu, dia juga sangat lantang dalam menyuarakan solidariti kepada penduduk Palestin yang sedang berjuang mempertahankan Tanah air mereka.

Author

Nurul Ain Japri

View all posts

View all posts


Dua rentung kereta bertembung lori kontena awal pagi tadi

GOMBAK: Dua mangsa rentung selepas kereta dinaiki mereka bertembung dengan sebuah lori kontena di Jalan Kuala Garing, Rawang, di sini awal pagi tadi.

Penolong Pengarah Bahagian Operasi Jabatan Bomba dan Penyelamat Malaysia (JBPM) Selangor, Ahmad Mukhlis Mukhtar berkata, pihaknya menerima laporan berhubung kejadian itu jam 3.53 pagi.

“Sebuah jentera daripada Balai Bomba dan Penyelamat (BBP) Rawang dikerah ke lokasi kejadian.

“Kebakaran membabitkan sebuah kereta jenis Honda City terbakar 70 peratus, manakala sebuah lori kontena juga terbakar sebanyak 50 peratus,” katanya dalam kenyataan, hari ini.

Ahmad Mukhlis berkata, mangsa terdiri daripada dua warga tempatan iaitu lelaki berusia 26 tahun dan wanita berusia 23 tahun.

Menurutnya, pemandu lori berkenaan sempat keluar dari kenderaan selepas kemalangan itu dan berjaya menyelamatkan diri. – Berita Harian

Author

Media Variasi

View all posts

View all posts


Prihatin nasib mangsa banjir, AgroBank tawar moratorium sehingga enam bulan

CYBERJAYA: Syarikat perbankan, AgroBank memperkenalkan Pelan Bantuan Banjir khusus buat pelanggan-pelanggan yang terkesan.

Presiden merangkap Ketua Pegawai Eksekutif AgroBank, Datuk Tengku Ahmad Badli Shah Raja Hussin berkata, pelan itu dirangka khas bagi membantu mereka membangunkan semula perniagaan selepas terlibat dalam bencana berkenaan.

“Pelan ini menawarkan penjadualan dan/atau penstrukturan semula pembiayaan (R&R) dan tawaran moratorium sehingga enam (6) bulan sebagai sokongan membantu para pelanggannya yang terkesan berikutan kejadian banjir yang melanda sejak seminggu lalu.

“Pelanggan yang terkesan boleh menlengkapkan e-form di pautan berikut, https://www.agrobank.com.my/my/flood2022/ atau boleh terus hubungi Pusat Perkhidmatan Pelanggan Agrobank di talian 1-300-88-2476,” maklum Agrobank menerusi hantaran di Facebook.

Selain daripada dua tawaran itu, Agrobank turut memberikan pengecualian caj bagi penggantian kad ATM dan buku simpanan yang musnah akibat banjir.

“Bagi pelanggan yang layak, mereka boleh memohon untuk mendapatkan kemudahan yang ditawarkan ini menerusi borang yang disediakan di laman sesawang Agrobank,” katanya.

Sementara itu, Menteri Pertanian dan Keterjaminan Makanan, Mohammad Sabu berharap inisiatif yang ditawarkan AgroBank dapat membantu para pelanggan yang terjejas banjir.

“Untuk makluman semua, pihak MAFS mengikuti rapat situasi banjir yang sedang melanda negara kita sekarang ini dan MAFS juga sedang menilai jumlah kerugian yang dialami oleh sektor pertanian negara serta memastikan kecukupan bekalan makanan di kawasan banjir.

“InsyaAllah beberapa hari lagi MAFS akan mengumumkan beberapa jenis bantuan dan sokongan yang akan diberikan kepada mangsa-mangsa banjir, khususnya kepada pesawah, petani dan nelayan,” ujarnya.

Author

Diyana Rahip

View all posts

View all posts


Jualan kenderaan baharu merosot bulan lalu

KUALA LUMPUR: Industri automotif tempatan merekodkan penurunan jualan kenderaan baharu pada September, apabila pengguna mengambil pendirian tunggu dan lihat menjangkakan insentif di bawah pembentangan Belanjawan 2024.

Persatuan Automotif Malaysia (MAA) dalam satu kenyataan hari ini berkata, jumlah keseluruhan industri (TIV) merosot 6.4 peratus kepada 68,156 unit pada September, berbanding 72,809 unit yang dicatatkan pada bulan sebelumnya.

Bagaimanapun, ia berkata pendaftaran kenderaan baharu setakat tahun ini mencecah 571,767 unit setakat September, 11 peratus lebih tinggi berbanding 514,449 unit yang direkodkan sepanjang tempoh sama tahun lalu.

“Jumlah pengeluaran industri yang direkodkan pada September sebanyak 69,133 unit adalah lebih tinggi sedikit, berbanding 67,912 unit pada Ogos,” katanya.

MAA berkata, ia mengunjurkan jualan kenderaan pada Oktober adalah pada tahap yang sama seperti September. – Berita Harian

Author

Media Variasi

View all posts

View all posts


Kad Diskaun Khas Menu Rahmah tawar diskaun sehingga 40 peratus kepada pengusaha

KUALA LUMPUR: Enam pasar raya menawarkan diskaun sehingga 40 peratus kepada pengusaha dan peniaga yang menyediakan Menu Rahmah.

Pemangku Menteri Perdagangan Dalam Negeri dan Kos Sara Hidup, Datuk Armizan Mohd Ali berkata, ketika ini terdapat 2,849 premis berdaftar yang menawarkan Menu Rahmah di seluruh negara.

Sehubungan itu katanya, sejajar dengan hasrat memberikan insentif penghargaan kepada pengusaha Menu Rahmah, Kementerian Perdagangan Dalam Negeri dan Kos Sara Hidup (KPDN) merintis usaha memperkenalkan Kad Diskaun Khas Menu Rahmah.

“Enam pasar raya yang bersetuju terbabit dalam pelaksanaan inisiatif Kad Diskaun Khas Menu Rahmah adalah AEON Big, Econsave, Giant, Lotus’s, Mydin dan NSK.

“Antara barangan yang ditawarkan dengan kadar diskaun kepada pengusaha Menu Rahmah yang sudah diluluskan penyertaan dalam program ini adalah barangan mentah seperti ayam, bawang dan barang asas makanan,” katanya.

Beliau berkata demikian ketika sidang media pengumuman Kad Diskaun Khas bagi pengusaha Menu Rahmah di Ali Maju Cafe, hari ini.

Armizan berkata, permohonan bagi Kad Diskaun Khas itu dibuka hari ini melalui portal khusus kepada pengusaha Menu Rahmah.

“Inisiatif ini adalah salah satu langkah untuk memastikan kelangsungan program Menu Rahmah sebagai galakan untuk meningkatkan lagi pengusaha restoran.

“Kerajaan komited memperluas dan menjayakan lagi program Menu Rahmah bagi memastikan golongan berpendapatan rendah dapat menikmati pilihan makanan di luar dengan harga berpatutan,” katanya.

Sementara itu, pemilik rangkaian Restoran Ali Maju, Datuk Jawahar Ali Taib Khan berkata, inisiatif kad diskaun khas itu dapat membantu dan menarik lebih ramai pengusaha restoran untuk turut serta dalam program Menu Rahmah.

Katanya, banyak pihak yang terkesan dengan kenaikan barang sehingga tidak mampu untuk menyediakan Menu Rahmah.

“Tapi saya yakin dengan usaha dan pelancaran kad diskaun ini, ramai pengusaha dengan rela akan menyertai program ini,” katanya.

Tambahnya lagi, sejak dilancarkan 31 Januari lalu, Menu Rahmah mendapat sambutan yang menggalakkan daripada orang ramai.

“Pada hujung bulan, masuk minggu ketiga dan keempat, permintaan Menu Rahmah memang meningkat,” katanya.

Pada 31 Januari lalu, inisiatif Menu Rahmah dilancarkan dan sebanyak 15,000 premis menjual makanan turut serta melaksanakan usaha berkenaan bagi membantu mengurangkan beban kos sara hidup rakyat terutamanya golongan berpendapatan rendah. – Berita Harian

Author

Media Variasi

View all posts

View all posts


Ireland denda Meta AS$275 juta atas pelanggaran data 2019

WASHINGTON: Pengawal selia privasi data Ireland mendenda Meta kira-kira AS$275 juta kerana gagal melindungi data peribadi dalam kejadian pelanggaran data pada 2019, lapor UPI.

Suruhanjaya Perlindungan Data Ireland mengenakan denda dan langkah pembetulan lain pada Isnin bagi pelanggaran yang menjejaskan data peribadi Pesuruhjaya Keadilan Kesatuan Eropah Didier Reynders, Perdana Menteri Luxembourg Xavier Bettel, dan berpuluh-puluh pegawai EU yang lain.

Data yang bocor itu termasuk 533 juta rekod yang menunjukkan ID Facebook, tarikh lahir, nombor telefon dan e-mel, yang disiarkan dalam forum awam. Daripada pengguna yang termasuk dalam senarai, kira-kira 32 juta berada di Amerika Syarikat dan kira-kira 11 juta lagi di Britain.

Sebagai tambahan kepada denda, DPC juga mengarahkan Meta memastikan prosesnya mematuhi keperluan dengan melaksanakan pelbagai tindakan pembetulan dalam jangka masa tertentu, kata DPC dalam kenyataan.

Jurucakap Meta pada Isnin berkata ia bekerjasama dalam siasatan suruhanjaya itu dan sedang menyemak keputusan itu dengan teliti.

“Melindungi privasi dan keselamatan data orang adalah asas kepada cara perniagaan kami berfungsi,” kata Meta dalam satu kenyataan.

“Kami membuat perubahan pada sistem ketika itu, termasuk mematikan keupayaannya untuk memperoleh maklumat dalam cari ini menggunakan nombor telefon. Memperoleh data tanpa kebenaran tidak boleh diterima dan bertentangan dengan peraturan kami dan kami akan terus bekerjasama dengan rakan kami dalam cabaran industri ini,” kata syarikat itu.

Meta telah empat kali didenda oleh DPC Ireland tahun lepas atas dakwaan melanggar undang-undang privasi data Eropah, yang dikenali sebagai Peraturan Perlindungan Data Am.

Denda terbaru ke atas Meta dibuat selepas penyiasatan terhadap laporan mengenai satu set data peribadi Facebook yang terkumpul, tersedia di Internet. Siasatan itu meneliti Carian Facebook, Ciri Import Kenalan Facebook Messenger dan Ciri Import Kenalan Instagram antara Mei 2018 dan September 2019.

Isu penting dalam siasatan ini adalah mengenai persoalan pematuhan terhadap kewajipan GDPR untuk melindungi data menerusi reka bentuk dan lalai, menurut pejabat Pesuruhjaya Perlindungan Data Ireland Helen Dixon dalam satu kenyataan.

Facebook boleh merayu keputusan itu di mahkamah Ireland. – BERNAMA


Polis siasat anggota trafik tahan pemandu dalam video tular

IPOH: Ibu Pejabat Polis Daerah Ipoh sedang menjalankan siasatan dalaman terhadap seorang anggota polis trafik yang menahan seorang pemandu dalam sebuah video tular.

Ketua Polis Daerah Ipoh, ACP Yahaya Hassan berkata kejadian tersebut berlaku berhampiran sebuah sekolah menengah di Jalan Kuala Kangsar di sini pada kira-kira 7.28 pagi semalam (Jumaat).

“Polis ingin memohon kerjasama daripada pemandu yang merakam video tersebut supaya berhubung dengan Ketua Bahagian Integriti dan Pematuhan Standard Ibu Pejabat Polis Daerah Ipoh ASP Salim Ahmad di talian 018-5701739 bagi membantu siasatan lanjut,” katanya dalam kenyataan hari ini.

Beliau berkata pihaknya amat mengambil berat terhadap sebarang aduan awam berhubung salah laku pegawai atau anggota pasukan keselamatan itu.

Video berdurasi 7 minit 11 saat tersebut memaparkan rakaman kamera papan pemuka tindakan seorang anggota polis trafik menahan seorang pemandu yang didakwa telah melakukan kesalahan lalu lintas, namun pemandu kereta itu mendakwa tidak melakukan apa-apa kesalahan dan tidak berpuas hati dengan anggota polis berkenaan. – BERNAMA


Malaysia bida kerusi Majlis Kesatuan Telekomunikasi Antarabangsa – Zahidi

KUALA LUMPUR: Malaysia berhasrat membida kerusi dalam Majlis Kesatuan Telekomunikasi Antarabangsa (ITU) untuk Wilayah E – Asia dan Australasia, kata Timbalan Menteri Komunikasi dan Multimedia Datuk Zahidi Zainul Abidin.

Beliau berkata Malaysia menggambarkan ITU peka terhadap keperluan pembangunan anggotanya serta responsif dalam menghasilkan strategi dan pelan tindakan yang sesuai dengan tujuan.

“Kami akan menjadi inovatif dalam menawarkan penyelesaian bagi menangani cabaran masa depan dihadapi oleh keahlian dalam sektor dinamik dan cepat berubah ini. Justeru, kami perlukan sokongan anda,” katanya semasa ucaptama menerusi telesidang sempena Forum Dasar dan Kawal Selia Telekomuniti Asia Pasifik (PRF) berlangsung di Bangkok Thailand, semalam.

Di samping itu, beliau berkata Malaysia merancang mengguna pakai strategi digital sejak lahir dan perkomputeran awan untuk mempercepatkan transformasi digital sektor awam.

Zahidi berkata usaha itu dijangka meningkatkan 80 peratus penggunaan storan awan dalam kerajaan yang akan membolehkan penggunaan Big Data, kecerdasan buatan (AI), internet pelbagai benda (IoT), dan teknologi baharu muncul lain.

“Malaysia juga akan menambah baik infrastruktur ekosistem kesalinghubungan dan tulang belakang negara untuk menarik penubuhan pusat data, pusat pertukaran internet dan perniagaan sambungan antarabangsa ke negara ini,” katanya.

Zahidi berkata Malaysia sedang meninjau untuk meningkatkan kualiti pengalaman liputan internet yang akan terus mengurangkan dan merapatkan jurang digital antara penduduk bandar dan luar bandar.

Beliau berkata inovasi dan transformasi digital adalah lebih daripada melancarkan infrastruktur digital kerana sebahagian besar membolehkan inisiatif termasuk melengkapkan rakyat dengan kemahiran masa depan, menutup jurang antara bakat dan permintaan serta memastikan sumber manusia pada depan.

“Selaras dengan ini, Malaysia baru-baru ini telah melancarkan Digital Malaysia (MD) sebagai inisiatif strategik nasional baharu untuk memeprcepatkan pertumbuhan ekonomi digital negara yang dipacu oleh tiga prinsip utama iaitu fleksibiliti, ketangkasan dan kerelevanan.

“Inisiatif ini membayangkan untuk memacu penggunaan digital dalam kalangan usahawan muda, syarikat dan orang ramai; mengembangkan syarikat teknologi tempatan untuk menjadi juara Malaysia, berkembang maju di peringkat global; dan menarik pelaburan digital bernilai tinggi,” kata Zahidi.

Zahidi berkata MD juga menyasarkan untuk memacu penggunaan digital dan peluang dalam ekonomi digital melalui Program Pemangkin Digital Malaysia (PEMANGKIN) dan tawaran kompetitif lain.

Beliau optimis dengan inisiatif digital, keluaran dalam negara kasar (KDNK) Malaysia dijangka mencapai 25.5 peratus menjelang 2025 kerana pada masa ini ekonomi digital sudah menyumbang 22.6 peratus kepada KDNK. – BERNAMA


Bekalan air di Melaka dijangka bertahan hingga Ogos ini

MELAKA: Bekalan air di Melaka dijangka mampu bertahan hingga Ogos ini walaupun negeri itu berdepan cuaca panas ketika ini dan kemungkinan fenomena El Nino kuat yang diramal berlaku pada Jun.

Ketua Menteri Melaka, Datuk Seri Ab Rauf Yusof berkata setakat ini, paras air di tiga empangan utama di negeri itu iaitu Empangan Durian Tunggal di Alor Gajah dan Empangan Jus serta Empangan Asahan di Jasin sentiasa mencatatkan bacaan kapasiti maksimum.

“Kerajaan negeri telah mengambil langkah awal untuk memastikan semua kawasan tadahan air termasuk di tiga empangan utama di Melaka berada pada paras maksimum ketika ini dan bersedia menghadapi  fenomena El Nino.

“Kita juga menerusi Syarikat Air Melaka Berhad (SAMB) bersedia untuk melaksanakan penyuraian pembahagian bekalan air ke seluruh negeri ini secara berjadual dan ini merupakan satu daripada pelan jangka pendek sekiranya berlaku kemarau,” katanya kepada pemberita di sini hari ini.

Beliau berkata demikian ketika ditemui pada Majlis Rumah Terbuka Aidilfitri Dewan Undangan Negeri (DUN) Pengkalan Batu yang turut dihadiri Yang Dipertua Negeri Melaka Tun Mohd Ali Rustam.

Mengulas lanjut, Ab Rauf berkata setakat Selasa lepas, paras air di Empangan Durian Tunggal mencatatkan bacaan 99.7 peratus manakala Empangan Jus dan Asahan merekodkan paras air 100 peratus.

Semalam, media melaporkan fenomena El Nino kuat dijangka bermula Jun apabila keadaan cuaca akan berubah disebabkan kehadiran monsun barat daya yang cuacanya dicirikan dengan keadaan kering dan panas. – BERNAMA


Bayaran STR 3 secara berperingkat bermula 26 Jun

PUTRAJAYA: Bayaran Sumbangan Tunai Rahmah Fasa 3 (STR 3) akan disalurkan secara berperingkat kepada lebih lapan juta golongan B40 yang layak bermula 26 Jun ini, menurut Kementerian Kewangan (MOF).

MOF menerusi kenyataan hari ini memaklumkan pembayaran STR 3 membabitkan peruntukan lebih RM2 bilion dan penerima akan menerima antara RM100 hingga RM1,300 berdasarkan kelayakan masing-masing.

Bagi penerima yang mempunyai akaun bank, bayaran akan dikreditkan terus ke akaun bank bermula 26 Jun hingga 5 Julai ini.

Penerima yang tidak mempunyai akaun bank termasuk di Sabah dan Sarawak pula akan menerima pembayaran tunai melalui cawangan Bank Simpanan Nasional (BSN) pada 26 Jun.

Pada 13 Jun lepas, Perdana Menteri Datuk Seri Anwar Ibrahim berkata, STR 3 akan dibayar kepada penerima golongan B40 sebelum sambutan Hari Raya Haji.

MOF memberitahu status kelulusan STR 3 dibuka untuk semakan mulai 26 Jun ini dan tempoh permohonan rayuan akan dibuka mulai 3 hingga 31 Julai 2023.

Bagi permohonan yang ditolak, pemohon boleh mengemukakan dokumen berkaitan untuk semakan semula oleh Lembaga Hasil Dalam Negeri Malaysia.

MOF turut memaklumkan STR fasa pertama dan kedua telah disalurkan masing-masing pada Januari dan April lepas.

Ketiga-tiga fasa STR itu melibatkan peruntukan pembayaran berjumlah RM5 bilion bagi 2023 dan pembayaran fasa keempat STR dijangka pada November ini. – BERNAMA


Sorok kokain dalam tin biskut, wanita kena tahan di KLIA

SEPANG: Jabatan Kastam Diraja Malaysia (JKDM) menggagalkan cubaan menyeludup 211 kapsul mengandungi kokain bernilai RM918,000 di Lapangan Terbang Antarabangsa Kuala lumpur (KLIA) pada 14 September lalu.

Dadah seberat 4.5 kilogram itu ditemukan dalam tiga tin biskut susulan imbasan dilakukan ke atas bagasi milik seorang wanita warga Afrika yang baharu tiba dari Addis Ababa, Ethiopia.

Pengarah Operasi Penguatkuasaan JKDM Zon Tengah, Wong Pun Sian berkata, semasa pengimbasan dilakukan ke atas bagasi milik suspek, anggota bertugas mengesan objek dan imej kehijauan mencurigakan dalam tiga tin biskut milik wanita berkenaan yang disyaki dadah.

“Hasil pemeriksaan, kami menemukan 211 kapsul mengandungi serbuk putih disyaki dadah kokain dengan anggaran berat 4.5 kilogram dan dianggarkan bernilai RM918,000,” katanya pada sidang media hari ini.

Pun Sian berkata, siasatan awal mendapati dadah terbabit diterima suspek dari Lapangan Terbang Addis Ababa untuk dibawa masuk ke Malaysia.

Jelasnya, modus operandi sindiket adalah dengan menyembunyikan dadah dalam tin biskut aluminium bertujuan mengaburi mata pihak berkuasa.

“Berdasarkan jumlah berat dadah dirampas, kita yakin berjaya membanteras pengedaran dadah kepada 23,000 penagih dadah.

“Wanita berusia lingkungan 40-an itu kemudian ditahan dan kes disiasat mengikut Seksyen 39B Akta Dadah Berbahaya 1952,” katanya. – Berita Harian

Authors

Media Variasi

View all posts

Diyana Rahip

View all posts

View all posts

View all posts